הוועדה המשותפת לוועדת הפנים ולוועדת הכלכלה לדיון בהצעת חוק הליכי תכנון ובנייה, כנסת 18, פרוטוקול מספר 6, 2011-07-19 11:30

כרמל שאמה-הכהן: אני מתכבד לפתוח ישיבה נוספת של הוועדה המשותפת פנים-כלכלה בעניין הצעת חוק הליכי תכנון ובנייה להאצת הבנייה למגורים (הוראת שעה), התשע"א-2011.

כרמל שאמה-הכהן: בפתח הדיון, אני מבקש ממנהלת הוועדה לפרסם בקשה לדיון מחדש לגבי סעיף 33 להצעת החוק ולהציב אותה עד סדר היום.

כרמל שאמה-הכהן: נתחיל את הדיון הזה בסעיף שדנו בו.

כרמל שאמה-הכהן: נעבור רק לשלב ההצבעה.

כרמל שאמה-הכהן: אם יש הצעות שונות מנוסח הצעת החוק כפי שמונחת כרגע בפניכם נצביע, כמובן, גם על הצעות אחרות.

כרמל שאמה-הכהן: אנחנו מתחילים בסעיף 4: ועדת המשנה לדיור לאומי של המועצה הארצית.

כרמל שאמה-הכהן: הסעיף קובע באופן מפורט את נציגי הממשלה, וקובע עוד מכסה של 4 חברים נוספים שתבחר המועצה הארצית מבין החברים המנויים בסעיפים ספציפיים בחוק התכנון והבנייה.

כרמל שאמה-הכהן: התנהל דיון בוועדה והסוגייה שנדונה עסקה בעיקר בחסרונו של נציג השר להגנת הסביבה.

דב חנין: והארגונים הסביבתיים.

דב חנין: אם אין, אוסיף את זה.

איריס פרנקל-כהן: היו מספר דברים.

איריס פרנקל-כהן: מבחינת היושב-ראש, הצענו את יושב-ראש המועצה הארצית או מנהל מינהל התכנון.

איריס פרנקל-כהן: יושב-ראש הוועדה הציע את נציג השר להגנת הסביבה.

איריס פרנקל-כהן: אנו סבורים כי יש מקום לחזק גם את הנציגות של השלטון המקומי, כך שיהיו שני חברים שתבחר המועצה הארצית מבין חבריה המנויים בסעיף 2(ב)(6) ו-(7) לחוק התכנון.

איריס פרנקל-כהן: זה משאיר אותנו עם שני חברים נוספים שתבחר המועצה מבין חבריה המנויים בסעיף 2(ב)(8) עד (14) לחוק התכנון, שזה היתרה כדי להשלים את המכסה.

איריס פרנקל-כהן: הרי מלכתחילה דובר על ארבעה חברים נוספים שתבחר המועצה הארצית מבין חבריה המנויים בסעיף 2(ב)(3) עד (14) לחוק התכנון.

איריס פרנקל-כהן: מכיוון שאנו סבורים שצריך להיות כאן נציג המשרד להגנת הסביבה ושני חברים שמייצגים את השלטון המקומי, לכן אפשר לצמצם את ארבעה החברים לשניים שייבחרו מתוך קבוצת החברים הנותרים במועצה הארצית.

כרמל שאמה-הכהן: מי הציע את הוספת החברים מן השלטון המקומי?

איריס פרנקל-כהן: זה עלה כמה פעמים במהלך הדיונים.

יצחק-שייע ישועה: אנשי השלטון המקומי העלו את זה.

יצחק-שייע ישועה: דובר גם על נציג משרד החקלאות כמשקיף.

מגלי והבה: רק ועדה ארצית אחת לכל הארץ?

כרמל שאמה-הכהן: זאת ועדת המשנה לדיור לאומי.

כרמל שאמה-הכהן: זה לא הווד"לים.

כרמל שאמה-הכהן: כאשר יש מחלוקת בין החלטות של הווד"לים ובין החלטות הוולקחש"פ מגיעים להכרעה בוועדת המשנה הזאת.

מגלי והבה: כלומר, על-פי החלוקה הקיימת היום, ליד כל ועדה תהיה ועדת משנה?

כרמל שאמה-הכהן: לא.

כרמל שאמה-הכהן: זה ועדה ארצית.

דב חנין: הוועדה הזאת תיקרא מעתה ומל"ל: ועדת משנה לדיור לאומי.

נתן מאיר: היא כמו המועצה הארצית לווד"לים.

מגלי והבה: פרויקטים הלאומיים – אני יודע שיגיעו.

מגלי והבה: אני מבקש לשאול איך המיעוטים שגרים בצפון ואין להם קרקע ואין להם תוכניות לאומיות, איך אתם מתכננים שהוועדה הזאת תשרת אותם?

איריס פרנקל-כהן: גם לזה יש מענה.

מגלי והבה: תקום הוועדה ומישהו ירצה לבנות פרויקט על הקרקע שלו, שהיא לא קרקע מדינה, אך הוא לא כלול בתוכנית המתאר ויש לו בעיה.

מגלי והבה: הוא רוצה להגיע ולהגיד: אני רוצה לבנות.

מגלי והבה: לאחרים מצאו פתרון כי זה פרויקט לאומי, אבל מה הפתרון לאזרחים הללו?

מגלי והבה: זאת השאלה שאני מבקש שתהיה התייחסות אליה.

מגלי והבה: אני לא רוצה שאחרי כל העבודה הטובה שעושה יושב-ראש הוועדה בסוף נחזור אליו ונלין שאנחנו לא נכללים בפתרון.

חגית ברנר: שכחתם כאן את הסעיף על המשקיף.

כרמל שאמה-הכהן: אני חוזר על הסעיף שאנחנו עומדים להצביע עליו.

כרמל שאמה-הכהן: אציג את סעיף 4 מאחר וחלק מהאנשים לא היו בתחילת הדיון.

כרמל שאמה-הכהן: סעיף 4 עוסק בהרכב של ועדת המשנה לדיור לאומי של המועצה הארצית.

כרמל שאמה-הכהן: מיצינו את הדיון בישיבות קודמות.

כרמל שאמה-הכהן: כרגע רק הבהרנו את השינויים המוצעים.

כרמל שאמה-הכהן: אחד השינויים המוצעים הוא שיושב-ראש המועצה הארצית או מנהל מינהל התכנון יהיה היושב-ראש, ולא "נציג שר הפנים".

כרמל שאמה-הכהן: זה הצעה אחת.

כרמל שאמה-הכהן: הצעה שנייה, להוסיף את נציג השר להגנת הסביבה.

כרמל שאמה-הכהן: הצעה שלישית, לפצל את ארבעת החברים הנוספים שניתנים לבחירה ל"שני חברים שתבחר המועצה הארצית מבין החברים המנויים בסעיף 2(ב)(6) ו-(7)", שהם נציגי השלטון המקומי, ושני חברים נוספים מתוך הרשימה שמנויה בהצעת החוק הממשלתית.

כרמל שאמה-הכהן: והצעה רביעית, למשרד החקלאות יהיה משקיף באותה ועדה.

נסים זאב: נציג שר הפנים לא יהיה היושב-ראש?

נסים זאב: רוצים לשנות את זה?

גבי גולן: כתוב: "יושב-ראש המועצה הארצית או מנהל מינהל התכנון, והוא יהיה היושב-ראש".

כרמל שאמה-הכהן: שניהם אנשים של משרד הפנים.

גבי גולן: יושב-ראש המועצה הארצית הוא בעצם מינוי של שר הפנים.

גבי גולן: יושב-ראש המועצה הוא שר הפנים או מי שהוא ממנה.

מגלי והבה: אתה יודע מה מטריד אותו, שמחר יתחלף שר הפנים ואז לא יהיה יושב-ראש מש"ס.

מגלי והבה: הוא רוצה לוודא שיהיה יושב-ראש מש"ס.

נסים זאב: מטריד אותי מה שעכשיו אתה מדבר, זה באמת מטריד אותי.

מגלי והבה: מטריד אותי מה שאתה מתכוון.

דב חנין: חבר הכנסת מגלי והבה, ש"ס הורחקה מן החוק הזה, אפילו לא מתייעצים איתה ...

נסים זאב: שר הפנים בכלל ויתר על כל הסמכויות שלו, אבל אנחנו לא נוותר עליהן.

כרמל שאמה-הכהן: אני מבקש לשמור על השקט.

כרמל שאמה-הכהן: נתחיל בהצבעות.

כרמל שאמה-הכהן: נקרא את הנוסח המתוקן, בבקשה.

יואב שגיא: היתה גם בקשה לגבי נציג ארגוני הסביבה.

כרמל שאמה-הכהן: חבר הכנסת דב חנין, בבקשה.

דב חנין: תודה רבה, אדוני היושב-ראש.

דב חנין: אני מקבל את ההצעות לתוספת שאדוני היושב-ראש הציע.

כרמל שאמה-הכהן: תגיד אילו הצעות שונות יש לך.

דב חנין: אני מציע תוספת, לא במקום.

דב חנין: ראשית, אני מציע שלרשימת נציגי המשרדים יתווסף גם נציג שר הרווחה והשירותים החברתיים, מכיוון שכפי שהחוק הזה הוצג הוא אמור להיות בעל הקשרים חברתיים.

כרמל שאמה-הכהן: אתה אומר: איך אפשר בלי השר כחלון?

דב חנין: כך אמר ראש הממשלה.

דב חנין: את זה לא אני אומר.

דב חנין: החוק מוצג בהקשרים חברתיים ואני סבור שנציג משרד הרווחה והשירותים החברתיים חיוני כאן.

כרמל שאמה-הכהן: אנחנו מצביעים על הצעתו של חבר הכנסת דב חנין, להוסיף להרכב הוועדה את נציג שר הרווחה והשירותים החברתיים.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף לסעיף 4 את נציג שר הרווחה והשירותים החברתיים – 3 נגד – רוב נמנעים – אין ההצעה לא נתקבלה.

כרמל שאמה-הכהן: אין רוב להצעה.

כרמל שאמה-הכהן: הצעתו של חבר הכנסת דב חנין לא נתקבלה ולכן תהפוך להיות הסתייגות ותועבר למליאה.

מגלי והבה: אדוני היושב-ראש, מקובל לפני דיון בהצעת חוק שכל ההסתייגויות יהיו לפנינו וכך נדע אם לתמוך או להתנגד להן.

כרמל שאמה-הכהן: היועץ המשפטי של הוועדה אומר שאין הכרח כזה, לכן אנחנו ממשיכים.

כרמל שאמה-הכהן: תודה רבה על ההערה.

מגלי והבה: אין הכרח, אבל אני מבקש.

מגלי והבה: איך אדבר על הסתייגות שלא נמצאת בפניי?

מגלי והבה: איך אדע אם לתמוך בה או להתנגד לה?

כרמל שאמה-הכהן: הוא הציג אותה.

כרמל שאמה-הכהן: אני לא יכול לחייב אותו להגיש אותה בכתב.

כרמל שאמה-הכהן: בהליך החקיקה הזה נהיה הכי לארג'ים שניתן כלפי האופוזיציה, כלפיו וכלפיך.

שלמה מולה: הגשתי את ההסתייגויות של קדימה לפני שבוע ימים.

שלמה מולה: הנחנו שצוות הוועדה יחלק אותן לחברי הוועדה.

שלמה מולה: מאחר והגשנו את ההסתייגויות בזמן והחברים שהיו כאן יכולים לנמק אותן, אנא תנו להם.

שלמה מולה: לכן בסעיפים שהוועדה כבר הצביעה עליהם אני מבקש שאדוני היושב-ראש יאפשר לנו לנמק את ההצעות שלנו.

כרמל שאמה-הכהן: תתקבל בעניין זה החלטה בהתאם לתקנון הכנסת.

כרמל שאמה-הכהן: אני לא רוצה להגיד לך עכשיו מה ההחלטה.

שלמה מולה: אני מבקש שככל שאתה מתקדם בהצבעות תגיד לנו מה יהיה סדר הדיון.

שלמה מולה: אנחנו הגשנו את ההצעות שלנו בזמן.

תומר רוזנר: הם הציגו את ההסתייגויות והוועדה הצביעה עליהן.

כרמל שאמה-הכהן: עדיין אין תשובה.

כרמל שאמה-הכהן: לא חייבים לענות תשובה באותו רגע.

כרמל שאמה-הכהן: בודקים.

כרמל שאמה-הכהן: הצעה נוספת של חבר הכנסת חנין, בבקשה.

דב חנין: אדוני היושב-ראש, אני מבקש את תשומת לבם של חברי הקואליציה לרגע.

דב חנין: לאחר שההצעה שלי בעניין הוספת נציג של משרד הרווחה והשירותים החברתיים לא נתקבלה, אני מציע שננהג במשרד הרווחה והשירותים החברתיים כפי שהוצע לגבי משרד החקלאות ופיתוח הכפר.

דב חנין: כלומר, נציג משרד הרווחה והשירותים החברתיים לא יהיה חבר בוועדה, אבל לפחות יהיה משקיף בה.

דב חנין: ה"אינפוט" של משרד הרווחה והשירותים החברתיים בחוק שאמור להיות חוק עם ממד חברתי צריך להינתן בדיוני הווד"ל, אחרת לחוק לא יהיה ממד חברתי.

דב חנין: מי יציג את הממד החברתי?

דב חנין: בכל הוועדה הזאת אין ולו אדם אחד שיודע להציג התייחסות חברתית.

כרמל שאמה-הכהן: אם לא יהיה שקט באולם אתחיל לקרוא אנשים לסדר.

דב חנין: לכן, אדוני היושב-ראש, אני מציע שאותו נוסח שנקבע לגבי נציג משרד החקלאות ופיתוח הכפר, שיהיה משקיף, יחול גם על נציג משרד הרווחה והשירותים החברתיים.

כרמל שאמה-הכהן: נצביע על הצעתו של חבר הכנסת דב חנין להוסיף משקיף מטעם משרד הרווחה והשירותים החברתיים.

כרמל שאמה-הכהן: מי בעד?

כרמל שאמה-הכהן: מי נגד?

שלמה מולה: סיעת קדימה כולה מצטרפת להצעה.

כרמל שאמה-הכהן: שאלתי מי בעד, לא מי מצטרף.

כרמל שאמה-הכהן: סיעת קדימה חברתית מאוד.

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף בסעיף 4 את נציג שר הרווחה והשירותים החברתיים כמשקיף – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה, והיא תהפוך להסתייגות ותועבר למליאה.

תומר רוזנר: ההסתייגות היא של חברי הכנסת חנין ושל קבוצת חד"ש.

דב חנין: אדוני היושב-ראש, אני מציע שלהרכב המוצע של ועדת המשנה יתווסף נציג הארגונים הסביבתיים, כמשמעותו בחוק ייצוג ארגונים.

דב חנין: ההרכב כולו, עמיתיי חברי הכנסת, מאוד-מאוד מוטה פיתוח והמינימום שאנחנו יכולים להבטיח, שמסביב לשולחן שמקבל החלטות כל-כך גורליות יהיה לפחות נציג אחד של ארגוני הסביבה, כמשמעותו בחוק ייצוג ארגונים.

כרמל שאמה-הכהן: מי בעד הצעתו של חבר הכנסת דב חנין, כפי שנומקה כרגע?

כרמל שאמה-הכהן: מי נגד?

שלמה מולה: זאת גם ההנמקה של סיעת קדימה.

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף לסעיף 4 נציג של ארגוני הסביבה – 5 נגד – 7 נמנעים – אין ההצעה לא נתקבלה.

כרמל שאמה-הכהן: אין רוב להצעה והיא תהפוך להיות הסתייגות.

מגלי והבה: אדוני היושב-ראש, אני מנהל ישיבות במליאה ויודע שאם רשום רק חבר הכנסת דב חנין אז החבר'ה שלו יכולים לדבר, לכן אני מבקש לפרוטוקול לרשום שזו הסתייגות של כל סיעת קדימה.

דב חנין: כל ההסתייגויות שלי הן בשם סיעת חד"ש.

דב חנין: הסתייגות אחרונה, אני מציע שלהרכב ועדת המשנה יתווסף חבר המועצה הארצית בעל הכשרה מקצועית בסוציולוגיה, שוב, כדי לחזק את הממד החברתי בעבודת הוועדה.

כרמל שאמה-הכהן: מי בעד הצעתו של חבר הכנסת דב חנין להוסיף נציג בעל הכשרה בסוציולוגיה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף לסעיף 4 נציג מבין חברי המועצה הארצית בעל הכשרה בסוציולוגיה – מיעוט נגד – רוב נמנעים – אין ההצעה לא נתקבלה.

כרמל שאמה-הכהן: אין רוב להצעה והיא תהפוך להסתייגות.

שלמה מולה: גם להסתייגות הזאת אנחנו מצטרפים.

כרמל שאמה-הכהן: חבר הכנסת מולה, לא על כל דבר צריך לחזור מאה פעמים.

כרמל שאמה-הכהן: הבנתי, כל הסתייגות שלו – "נדבקתם" אליו, אתם צמודים אליו, הבנתי.

שלמה מולה: לא.

שלמה מולה: אנחנו בנפרד והוא בנפרד.

כרמל שאמה-הכהן: אין בעיה, אבל אתם אתו בכל הסתייגות, עד שתודיעו אחרת.

מגלי והבה: "נדבקתם" זה ביטוי לא הולם.

כרמל שאמה-הכהן: אתם השותפים הטבעיים.

כרמל שאמה-הכהן: אתם אתו בכל הסתייגות, כל עוד לא תודיעו לי אחרת.

כרמל שאמה-הכהן: רק אל תעירו כל פעם מחדש.

איתן כבל: אתה יכול להכניס גם אותי לרשימה?

יואב שגיא: אדוני היושב-ראש, שאלת הבהרה, ברשותך, לייעוץ המשפטי.

יואב שגיא: האם אין חפיפה בין שני החברים שתבחר המועצה הארצית ובין נציגי הרשויות המקומיות?

יואב שגיא: הפסקה שקובעת נציגים מבין חברי המועצה הארצית – האם הם כוללים גם רשויות מקומיות, בנוסף לשניים?

איריס פרנקל-כהן: לא.

יאיר פינס: אני נציג משרד האוצר.

יאיר פינס: אדוני היושב-ראש, אנחנו מתנגדים להוספת נציג השר להגנת הסביבה.

כרמל שאמה-הכהן: תודה רבה לך.

שלמה מולה: אדוני היושב-ראש, אני מבקש לצרף הסתייגות.

שלמה מולה: אנחנו מבקשים שתהיה נציגות של הנכים בוועדה.

כרמל שאמה-הכהן: מי בעד הצעתו של חבר הכנסת מולה וסיעת קדימה להוספת נציג של הנכים?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוסיף לסעיף 4 את נציג ארגוני הנכים – מיעוט נגד – רוב נמנעים – אין ההצעה לא נתקבלה.

מגלי והבה: לפרוטוקול, אני מחליף את חבר הכנסת אריה ביבי.

כרמל שאמה-הכהן: עד עכשיו הצבעתם מעבר לכוחכם האמיתי.

כרמל שאמה-הכהן: חברי קדימה הצביעו ב-50% יותר מכוחם, וגם זה לא עזר להם.

מגלי והבה: אדוני, אני שמח על הבדיקה שלך.

מגלי והבה: ההבדל בינינו, אני דואג לאלה ששוהים בשדרות רוטשילד וישנים שם, ואתה תדאג לקואליציה שלך.

מגלי והבה: זה כל ההבדל.

מגלי והבה: אז אל תטיף לקדימה.

כרמל שאמה-הכהן: אתה מאמין במה שאתה אומר?

מגלי והבה: אני מאמין במה שאני אומר.

שלמה מולה: אנחנו מתנצלים, אדוני היושב-ראש, זאת היתה טעות בתום-לב.

כרמל שאמה-הכהן: אם אתם דואגים לאלה שנמצאים בשדרות רוטשילד אתם יכולים להצביע כפי שאתם רוצים, אין בעיה.

כרמל שאמה-הכהן: כאשר הוא הצהיר שהוא דואג לאנשים בשדרות רוטשילד ואילו אני לא, הוא לקח בעלות.

כרמל שאמה-הכהן: יש לך ייפוי-כוח מטעמם לדאוג להם?

מגלי והבה: אני רואה את החבר'ה מן המפלגה שלך.

כרמל שאמה-הכהן: הצעת חבר הכנסת מולה וסיעת קדימה לא נתקבלה ותהפוך להסתייגות.

כרמל שאמה-הכהן: אנחנו מצביעים כעת על סעיף 4 כפי שהוקרא.

כרמל שאמה-הכהן: מי בעד סעיף 4, על-פי הנוסח הממשלתי עם השינויים שהוועדה הכניסה, לרבות נציג השר להגנת הסביבה?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 4 – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 4 נתקבל.

כרמל שאמה-הכהן: אנחנו עוברים לסעיף 6.

כרמל שאמה-הכהן: יש הצעות נוספות?

דב חנין: תודה רבה, אדוני.

דב חנין: ההצעה הראשונה שלנו היא שיושב-ראש הוועדה המחוזית יהיה היושב-ראש.

דב חנין: הרעיון שמופיע כאן, ששר הפנים יוכל למנות נציג אחר, הוא פתח בעייתי למינויים פוליטיים.

דב חנין: אין שום צורך בדבר הזה.

דב חנין: אין כאן גם שום הוראה על הכישורים של האיש.

דב חנין: אם מדובר על יושב-ראש ועדה מחוזית לפחות אנחנו יודעים שמדובר באדם בעל כישורים.

דב חנין: לכן אני מציע שיושב-ראש הוועדה יהיה יושב-ראש הוועדה המחוזית.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש בסעיף 6, שיושב ראש הוועדה יהיה יושב-ראש הוועדה המחוזית – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

איתן כבל: אני מבקש להציג הסתייגות.

איתן כבל: אני מבקש שנציג השלטון המקומי – זה נראה לי הדבר הכי טריוויאלי – יהיה חלק מן הוועדה.

כרמל שאמה-הכהן: הוא מופיע בנוסח המתוקן.

כרמל שאמה-הכהן: קלעת לדעת הממשלה.

יצחק-שייע ישועה: הוא לא מופיע.

יצחק-שייע ישועה: נציג הרשות המקומית שבשטח השיפוט שלה נכללים רוב שטחי התוכנית – זה לא שייך.

כרמל שאמה-הכהן: הנציג כאן מתחלף לפי ההקשר של הרשות המקומית הרלוונטית.

איתן כבל: השלטון המקומי מבקש שיהיה לו נציג קבוע.

כרמל שאמה-הכהן: נצביע על זה.

כרמל שאמה-הכהן: מי בעד הצעתו של חבר הכנסת איתן כבל, שיהיה לשלטון המקומי נציג קבוע?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ איתן כבל להוסיף לסעיף 6 נציג קבוע של השלטון המקומי – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

שלמה מולה: סיעות קדימה וחד"ש מצטרפות להסתייגות של חבר הכנסת איתן כבל.

איתן כבל: אני מצטרף לכל ההסתייגויות של קדימה.

כרמל שאמה-הכהן: אתה, או כל המפלגה?

איתן כבל: אבדוק את זה.

איתן כבל: כולנו.

כרמל שאמה-הכהן: יש הצעות נוספות?

דב חנין: אני מציע למחוק את ההוראה שקובעת שנציג ראש הממשלה יהיה ממלא מקומו של יושב-ראש הוועדה בהיעדרו.

דב חנין: אומר רק משפט אחד של הנמקה.

דב חנין: זה חלק מן הרעיון הלקוי שמרכז את כל הכוחות ואת כל הסמכויות במשרד ראש הממשלה.

דב חנין: זה לא נכון קונסטיטוציונית, לא נכון דמוקרטית ולא נכון עניינית.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לסעיף 6, שנציג ראש הממשלה לא יהיה ממלא מקום יושב-ראש הוועדה בהיעדרו – 4 נגד – 5 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

כרמל שאמה-הכהן: חברים, מי שמצביע נגד או בעד, זה לא אומר שבהצבעה הבאה יצביע אותו דבר.

כרמל שאמה-הכהן: אם הוא לא מרים את היד תהיה לנו בעיה לספור אותו.

כרמל שאמה-הכהן: תודה.

ישראל אייכלר: אדוני היושב-ראש, יש לי שאלה.

ישראל אייכלר: למה כתוב בכל מקום "מקרב עובדי משרדו"?

כרמל שאמה-הכהן: אנחנו עכשיו לא בשלב של הסברים.

כרמל שאמה-הכהן: יש הצעות נוספות?

שלמה מולה: סליחה, לא הצטרפנו להצעה האחרונה של חבר הכנסת דב חנין.

שירה ברנד: יש לי הערת נוסח לעניין בדיקת היועץ המשפטי לוועדה שבוחן את הנציגים.

שירה ברנד: הוא בוחן את ניגוד העניינים אבל לא בוחן כשירות.

שירה ברנד: יש שם נציגי ארגונים שבכל מקרה אמורים להיות בעלי כשירות מתאימה, נציגי גופים שעניינם בשמירת הסביבה ונציגי השלטון המקומי.

שירה ברנד: לכן נבדוק את נושא ניגוד העניינים ולא את הצורך בבחינת כשירות.

כרמל שאמה-הכהן: אז נוריד את המילה "כשירות".

כרמל שאמה-הכהן: אנחנו מצביעים על סעיף 6, עם התיקון שהוצג כרגע.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 6, עם התיקון שצוין – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 6 נתקבל.

כרמל שאמה-הכהן: אנחנו חוזרים לסעיף 5 שדילגנו עליו.

כרמל שאמה-הכהן: נא לקרוא את סעיף 5.

איריס פרנקל-כהן: השינוי היחיד בסעיף 5 הוא בסעיף קטן (ד).

כרמל שאמה-הכהן: זה בעצם הצעת תיקון שאני הצעתי בדיון הראשון.

כרמל שאמה-הכהן: יש הצעות נוספות?

כרמל שאמה-הכהן: בבקשה.

דב חנין: אדוני היושב-ראש, קודם כול אני מבקש לומר שההצעה שלך היא הצעה בכיוון הנכון לשינוי מסוים בסעיף קטן (ד), ובכל זאת אני מציע למחוק את סעיף קטן (ד).

דב חנין: אני חושש שהוא יצוֹר מירוץ סמכויות מיותר בין משרד ראש הממשלה ובין משרד הפנים והתוכניות יינזקו.

כרמל שאמה-הכהן: מי בעד הצעתו של חבר הכנסת דב חנין למחוק את סעיף קטן (ד)?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש למחוק את סעיף קטן 5(ד) – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

שלמה מולה: אנחנו מבקשים למחוק את סעיף קטן 5(ב).

דב חנין: משפט הסבר.

דב חנין: סעיף קטן (ב) קובע כי העררים על הוועדה לשמירה על קרקע חקלאית ושטחים פתוחים ועל הוועדה לשמירה על הסביבה החופית יגיעו לוועדת המשנה לדיור לאומי.

דב חנין: זה מנגנון לקוי.

דב חנין: העררים הללו חייבים להגיע למועצה הארצית, שהיא הגוף התכנוני הרחב שיודע לשקלל גם שיקולים של פגיעה בשטחים פתוחים ובחופי ים.

דב חנין: אין לנו כל-כך הרבה שטחים פתוחים, אין לנו כל-כך הרבה חופי ים במדינת ישראל.

דב חנין: תנו לפחות למועצה הארצית לקבל החלטות עקרוניות בסוגיות של פגיעוֹת כל-כך קשות בחופי הים ובשטחים הפתוחים של כולנו.

איתן כבל: אדוני היושב-ראש, אני מצטרף להסתייגות.

כרמל שאמה-הכהן: מי בעד הצעתם של חברי הכנסת חנין, כבל, מולה וקבוצת קדימה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה, חה"כ דב חנין וסיעת חד"ש וחה"כ איתן כבל למחוק את סעיף קטן 4(ב) – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות במליאה.

שלמה מולה: אנחנו מבקשים גם למחוק את סעיף קטן 5(ד).

כרמל שאמה-הכהן: כבר הצבענו על זה.

כרמל שאמה-הכהן: אנחנו מצביעים על סעיף 5, עם השינוי שהוכנס במהלך הדיונים בוועדה.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 5 – רוב נגד – 4 נמנעים – אין הסעיף נתקבל.

כרמל שאמה-הכהן: סעיף 5 נתקבל.

כרמל שאמה-הכהן: אנחנו עוברים לסעיף 7.

כרמל שאמה-הכהן: נא לקרוא אותו, בבקשה.

כרמל שאמה-הכהן: השינוי היחיד מופיע בפסקה (2), בהוספת המילים: "ויכול שיהיה היועץ המשפטי לוועדה המחוזית".

כרמל שאמה-הכהן: זה לגבי היועץ המשפטי לווד"לים.

כרמל שאמה-הכהן: יש הערה של הייעוץ המשפטי, בבקשה.

איריס פרנקל-כהן: אני רק חוזרת על ההערה של הייעוץ המשפטי מן הדיון הקודם בסעיף הזה.

איריס פרנקל-כהן: אנו סבורים שלא נכון להגביל את היועצים שאינם עובדי המדינה.

איריס פרנקל-כהן: נדמה לנו ששיקול הדעת צריך להיות של מתכנן הוועדה להחליט אם ייקח עובד מדינה או מי שאינו עובד מדינה.

דב חנין: אני מציע תוספות לסעיף 7.

דב חנין: אני מציע להוסיף סעיף קטן נוסף שמחייב יועץ חברתי אחד או יותר.

דב חנין: לא ייתכן שבחוק הזה, שראש הממשלה טען שיש לו משמעות חברתית, לא יהיה אפילו יועץ חברתי אחד.

דב חנין: יש לנו כאן יועץ כלכלי, יועץ תחבורתי, יועץ שמאי, אבל אין יועץ חברתי.

דב חנין: אז למה אומרים שזה חוק חברתי?

דב חנין: אתם לא מעוניינים בייעוץ חברתי?

נסים זאב: מה זה בדיוק יועץ חברתי?

פניה קירשנבאום: מה יועץ חברתי יעשה?

דב חנין: הוא יסב את תשומת הלב להתייחסות לקבוצות אוכלוסייה שונות.

נסים זאב: מאיזו מפלגה אתה רוצה שהוא יהיה?

נסים זאב: כולם חברתיים כאן.

שלמה מולה: אם באותו אזור יש אנשים נכים, יש אנשים בעלי קשיים כלכליים, הוא יוכל לתת ייעוץ חברתי לרווחת האנשים.

פניה קירשנבאום: הייתי בוועדות תכנון, באתי מן השלטון המקומי, ומעולם לא ראיתי עובדת סוציאלית יושבת באיזו ועדת תכנון.

שלמה מולה: למה לא תשב שם עובדת סוציאלית?

שלמה מולה: זה בדיוק העניין.

שלמה מולה: חשוב שבוועדה תהיה עובדת סוציאלית.

דב חנין: ראש הממשלה אמר שזה חוק חברתי.

פניה קירשנבאום: יש דברים שהם כל-כך מהותיים שצריך לדבר עליהם.

שלמה מולה: לא אמרנו שלעובדת הסוציאלית תינתן זכות וטו, אבל לפחות שישמעו את דעתה.

שלמה מולה: אני מבקש לנמק את ההצעה שלי.

נסים זאב: מה זה יועץ סביבתי?

נסים זאב: הוא לא גם יועץ חברתי?

שלמה מולה: ממש לא.

נסים זאב: זה גם התפקיד שלו.

נסים זאב: הוא אומר אם יש נכים בסביבה, אם יש זיהום או אין זיהום.

דב חנין: חבר הכנסת זאב, אני רוצה לענות על השאלה שלך בצורה עניינית.

דב חנין: יועץ סביבתי מתעסק בעניינים פיזיים, של הסביבה הפיזית.

נסים זאב: אז נטיל עליו אחריות לייעץ גם לגבי כל מי שנמצא בסביבה, לא רק חיות אלא גם בני אדם.

כרמל שאמה-הכהן: לא תנהלו על כך דיון כעת.

דב חנין: עמיתיי חברי הכנסת מן הקואליציה, חבר הכנסת פיניאן, השמועה אמרה שאתה חבר כנסת חברתי.

דב חנין: אנחנו לא מדברים על חבר בוועדה שיש לו קול בהצבעה, אלא מדובר בסך הכול על ייעוץ.

דב חנין: מה מפריע לכם ייעוץ חברתי?

דב חנין: אני לא מבין.

דב חנין: מה מפריע שיהיה לוועדה הזאת ייעוץ על ההשלכות של התוכנית על קבוצות אוכלוסייה שונות, על המשמעויות של התוכנית?

דב חנין: אם אין ייעוץ חברתי אז התוכנית "עיוורת" לממדים החברתיים של מה שקורה בה, ולכן זה שגיאה גדולה.

דב חנין: אנחנו מדברים כאן בסך הכול על ייעוץ.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף לסעיף 7 יועץ חברתי – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: זה גם הסתייגות שלנו.

דב חנין: יש לי הצעה נוספת.

דב חנין: אנחנו מבקשים לאפשר ליושב-ראש הוועדה לקחת ייעוץ נוסף אם הוא חש שיש בכך צורך, ולכן אנו מציעים שיתווסף סעיף.

כרמל שאמה-הכהן: זה כתוב בפסקה (7).

כרמל שאמה-הכהן: קיבלת את רצונך מבלי שתבקש.

דב חנין: בסדר.

דב חנין: אני מוחק את ההצעה שלי.

דב חנין: אני מציע, לגבי כל היועצים, למחוק את המילים "שאינו עובד מדינה".

דב חנין: זאת הסתייגות עקרונית ואני מבקש שתאפשר לי לנמק אותה בקצרה.

דב חנין: כאן נוקטים במהלך מסוכן מאוד של הפרטת הייעוץ.

דב חנין: במקום שנקבע שהייעוץ יינתן על-ידי עובדי המדינה, שהם חלק מן המערכת, שמחויבים למערכת, מחויבים למדינה - - -

כרמל שאמה-הכהן: הוספנו את זה.

איריס פרנקל-כהן: זה מה שהערתי.

דב חנין: היא העירה לגבי היועץ המשפטי.

איריס פרנקל-כהן: הערתי לגבי כולם.

דב חנין: לגבי כל היועצים זה יורד?

איריס פרנקל-כהן: לא.

איריס פרנקל-כהן: זאת רק העצה שלנו.

איריס פרנקל-כהן: אני עוד לא בדרג המחליט.

דב חנין: אם כך, אני תומך בעמדת הייעוץ המשפטי של הוועדה.

דב חנין: אנחנו נוקטים כאן במהלך בעייתי מאוד.

שלמה מולה: זאת היתה גם ההסתייגות שלנו.

שלמה מולה: אם הערת היועצת המשפטי תקפה לגבי היועץ המשפטי, בעניין מי שאינם עובדי מדינה, אז לא צריכה להיות שום בעיה.

דב חנין: אני מציע להסיר את המילים "שאינו עובד מדינה".

דב חנין: אם הן מוסרות אין לי בעיה.

שלמה מולה: מה הבעיה להסיר את המילים הללו?

שלמה מולה: אני שואל שאלה משפטית.

איריס פרנקל-כהן: זה שאלה של מדיניות, לא שאלה משפטית.

כרמל שאמה-הכהן: רוצים מסלול מואץ יותר.

כרמל שאמה-הכהן: עד היום עובדי המדינה לא הוכיחו - - -

דב חנין: אם יש יועץ טוב, למה הוא לא יוכל לייעץ?

דב חנין: דווקא השיקול של היעילות מעדיף יועצים מקרב עובדי המדינה.

דב חנין: יועץ פרטי עובד לפי שעות.

דב חנין: ככל שהוא מגדיל את מספר השעות שלו הוא מרוויח יותר, אז דווקא מן השיקול של היעילות צריך להעדיף יועצים מקרב עובדי המדינה.

כרמל שאמה-הכהן: דנו על זה כבר.

כרמל שאמה-הכהן: יש דעות לכאן ולכאן.

כרמל שאמה-הכהן: תלוי באיזו זווית אתה מסתכל על זה.

דב חנין: פתרון הפשרה הוא לפחות לא לכבול אותם, לא לסגור את האופציה שזה יהיה עובד מדינה.

כרמל שאמה-הכהן: בניגוד לעובד מדינה שיש לו קביעות, היועץ מן השוק הפרטי יודע שאם לא יעמוד ביעדים לא יעסיקו אותו פעם נוספת.

דב חנין: יש גם עובדי מדינה מסורים ויעילים, או שאדוני אומר שאין בכלל עובדי מדינה כאלה?

כרמל שאמה-הכהן: ברור, הטובים ביותר הם עובדי המדינה.

דב חנין: אז למה לסגור בפניהם את הדלת?

כרמל שאמה-הכהן: גם אני עובד המדינה וגם אתה עובד המדינה.

דב חנין: נכון, ואנחנו טובים.

כרמל שאמה-הכהן: אנחנו מצביעים על הצעתו של חבר הכנסת דב חנין.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לאפשר בסעיף 7 ייעוץ גם על-ידי מי שהם עובדי המדינה – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: אנחנו בקדימה מצטרפים להסתייגות.

איריס פרנקל-כהן: אני מבקשת לקרוא את הנוסח הסופי של פסקה (2): "יועץ משפטי, ויכול שיהיה היועץ המשפטי לוועדה המחוזית".

כרמל שאמה-הכהן: אנחנו מצביעים על סעיף 7, עם התיקון כפי שקראה היועצת המשפטית של הוועדה.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 7, עם התיקון שקראה עו"ד איריס פרנקל-כהן – רוב נגד – 4 נמנעים – אין הסעיף נתקבל.

כרמל שאמה-הכהן: סעיף 7 נתקבל.

כרמל שאמה-הכהן: אנחנו עוברים לסעיף 8.

איריס פרנקל-כהן: הסעיף הוקרא ולא הוכנסו בו שינויים.

דב חנין: אני מציע להשמיט את סעיף קטן (ב).

דב חנין: הקביעה, לפיה הוועדה מוסמכת לדון ולהחליט במקום כל מוסד תכנון אחר, היא קביעה בעייתית ומוטעית ולכן אני מציע למחוק את הסעיף.

כרמל שאמה-הכהן: מי בעד הצעת חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש למחוק את סעיף קטן 8(ב) – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

איתן כבל: אני מבקש להוסיף ברשימת המוסדות שרשאים לדון בתוכניות גם את ועדת התשתיות הלאומיות, הוועדות המחוזיות וועדות הערר המחוזיות.

כרמל שאמה-הכהן: מי בעד הצעתו של חבר הכנסת איתן כבל?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ איתן כבל לתיקון סעיף קטן 8(ב) – 4 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: כל סיעת קדימה מצטרפת להסתייגות של חבר הכנסת איתן כבל.

דב חנין: גם סיעת חד"ש מצטרפת להסתייגות.

כרמל שאמה-הכהן: אישרנו את סעיפים 9-11.

כרמל שאמה-הכהן: אני מבקש לפרסם בקשה לדיון מחדש בסעיפים 11 ו-12.

כרמל שאמה-הכהן: יש לנו שם בשורה.

כרמל שאמה-הכהן: הדיון על הרביזיה יתנהל בשעה 12:55.

כרמל שאמה-הכהן: אנחנו עוברים לסעיף 21.

איריס פרנקל-כהן: יש שני שינויים בסעיף.

איריס פרנקל-כהן: אקרא את כל הסעיף.

כרמל שאמה-הכהן: כל השינויים מוסכמים?

איריס פרנקל-כהן: כן.

כרמל שאמה-הכהן: נעבור להסתייגויות.

דב חנין: בסעיף קטן (א), אני מציע ששתי מסגרות הזמנים יהיו "45 ימים".

דב חנין: מי בעד הצעתו של חבר הכנסת דב חנין?

דב חנין: מי נגד?

דב חנין: הצבעה בעד הצעת חה"כ דב חנין וסיעת חד"ש לקבוע בסעיף קטן 21(א) "45 ימים" – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: בסעיף קטן 21(ב), אני מציע לקבוע "30 ימי עבודה" במקום "21 ימי עבודה".

כרמל שאמה-הכהן: מי בעד הצעתו של חבר הכנסת דב חנין לקבוע "30 ימים"?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בסעיף קטן 21(ב) "30 ימי עבודה" – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דב חנין: בסעיף קטן 21(ג), 30 ימי עבודה לחוקר כדי להגיש את המלצותיו זה מגוחך.

דב חנין: זה גם לא יקרה במציאות.

דב חנין: אני מציע "60 ימי עבודה".

כרמל שאמה-הכהן: מי בעד הצעתו של חבר הכנסת דב חנין לקבוע "60 ימים"?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בסעיף קטן 21(ג) "60 ימי עבודה" להגשת המלצות החוקר – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

שירה ברנד: בסעיף 4 נוכל להעביר הסתייגות של שר האוצר על ההוספה של נציג השר להגנת הסביבה.

תומר רוזנר: הוא יכול לבקש דיון מחדש.

כרמל שאמה-הכהן: שיעשה כפי שהוא מבין.

תומר רוזנר: השר לא חייב לבוא בעצמו, כי הוא הוציא את הבקשה בכתב, אבל הנציג שלו צריך לבוא לכאן ולהציג את ההסתייגות.

דב חנין: אחרי המלצת החוקר כתוב: "תחליט הוועדה בתוך 21 ימי עבודה ממועד הגשת המלצות החוקר".

דב חנין: זה לא ריאלי.

דב חנין: אני מציע שבמקום "21 ימי עבודה" יבוא "45 ימים".

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בסעיף קטן 21(ג) "45 ימים" לקבלת החלטה לאחר קבלת המלצות החוקר – 4 נגד – 6 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: בסעיף קטן 21(ד) יש מנגנון של 'טייס אוטומטי', לפיו אם לא הוגשו התנגדויות יראו את התוכנית כאילו אושרה בידי הוועדה.

דב חנין: אני מציע למחוק את הסעיף.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש למחוק את סעיף קטן 21(ד) – 4 נגד – 6 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

איתן כבל: אני מצטרף להסתייגויות.

איתן כבל: זה תוספת משמעותית.

שלמה מולה: אם אני לא אומר, דהיינו אנחנו לא מצטרפים להסתייגות.

שלמה מולה: מאחר והגשתי את ההסתייגויות שלנו, יש דברים שחבר הכנסת דב חנין מוסיף שלא רשומים בהסתייגויות שלנו ואני לא מצטרף אליהם.

כרמל שאמה-הכהן: נצביע על סעיף 21.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 21 – 6 נגד – 4 נמנעים – אין הסעיף נתקבל.

כרמל שאמה-הכהן: סעיף 21 נתקבל.

כרמל שאמה-הכהן: סעיף 22 – הסעיף הוקרא ולא הוכנסו בו שום שינויים.

כרמל שאמה-הכהן: מי בעד סעיף 22?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 22 – 6 נגד – 4 נמנעים – אין הסעיף נתקבל.

כרמל שאמה-הכהן: סעיף 22 נתקבל.

שלמה מולה: יש לנו הסתייגות.

שלמה מולה: אחרי סעיף 22 אנחנו מבקשים להוסיף את סעיף 22א, שיקבע כי "מי שהתנגדותו לתוכנית לדיור לאומי נדחתה יוכל להגיש ערר לוועדת המשנה של המועצה הארצית לדיור לאומי בתוך 30 ימי עבודה ממועד פרסום ההחלטה לאשר את התוכנית, או ממועד קבלת ההחלטה, לפי המוקדם; ועדת המשנה של המועצה הארצית לדיור לאומי תקיים דיון בערר ותתן החלטתה בתוך 60 ימי העבודה מתום המועד להגשת הערר".

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוסיף את סעיף 22א, כפי שהוצג – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דב חנין: סיעת חד"ש מצטרפת להסתייגות.

כרמל שאמה-הכהן: סעיף 23 הוקרא בוועדה ולא הוכנסו בו שינויים.

כרמל שאמה-הכהן: מי בעד סעיף 23?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 23 – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 23 נתקבל.

כרמל שאמה-הכהן: סעיף 24 אושר.

כרמל שאמה-הכהן: אנחנו עוברים לסעיף 27.

איריס פרנקל-כהן: בסעיף 27 אין שינויים, אך יש הערות, גם של הייעוץ המשפטי.

איריס פרנקל-כהן: הייעוץ המשפטי סבור שהסעיף הזה לא מספק.

איריס פרנקל-כהן: אין בו כדי לתת מענה למטרה של האצת הבנייה, אין בו כדי לכרוך בין התכנון והבנייה.

איריס פרנקל-כהן: סברנו שראוי לקצר את משך הזמן שבמהלכו יתחיל ביצוע התכנון ולקבוע גם איזו חובה על הוצאת היתר בניין.

דב חנין: תודה רבה, אדוני היושב-ראש.

דב חנין: למען מי שלא היו בחלק הזה של הדיון, אני מבקש, בקצרה, רק להציג את הבעיה.

דב חנין: אנו מייצרים כאן מנגנון שמייצר בעצם, בקצב מהיר, תוכניות מאושרות.

דב חנין: השאלה מה קורה ברגע שהתוכנית מאושרת.

דב חנין: התוצאה שנגיע אליה, שיהיה מלאי גדול מאוד של תוכניות מאושרות, אך שום דבר לא מחייב לבנות.

דב חנין: אפשר במשך 3 שנים וחצי ליישר את הקרקע ואז התוכנית נשארת לנצח, בלי לבנות כלום.

דב חנין: כך אנו רק מגדילים את מלאי התוכניות הבעייתיות שמאושרות במסלול מהיר, בלי שיקול דעת רציני.

דב חנין: אנחנו מגדילים את המלאי ולא בונים שום דבר.

דב חנין: ההצעה שלנו היתה – ונדמה לי, אדוני היושב-ראש, שגם אתה היית פתוח לעניין הזה, אבל אולי לא ירדתי לסוף דעתך – שייקבע כאן איזה מנגנון של סנקציה, לפיו באמת חייבים לבנות.

דב חנין: אם מקדמים תוכנית במסלול המהיר, אם קיבלו אישור תוכנית במסלול המהיר חייבים באמת לבנות.

דב חנין: אם לא בנו או לא התחילו בבנייה, התוכנית בטלה, גמרנו.

דב חנין: כך לא ניצור כאן עוד מלאי של דירות מתוכננות בהליכים עוקפי תכנון.

דב חנין: אם המטרה היא האצת בנייה – כאן היא הנקודה.

דב חנין: אם לא רוצים האצת בנייה – תאשרו את הסעיף כפי שהוא ותייצרו עוד המון-המון תוכניות.

דב חנין: יש 160,000 דירות שמאושרות תכנונית.

דב חנין: תוסיפו להן עוד 160,000 ולא תיפתר אף בעיה.

דב חנין: אם אתם רוצים את זה, בבקשה.

דב חנין: בתחילת הדיון אמרתי שהמטרה של הממשלה לתת לקבלנים עוד מלאי של דירות שיהיה להם ברזרבה.

דב חנין: אין כאן שום מטרה אמיתית של האצת הבנייה, אבל אם אתם לא רוצים בהאצת הבנייה תשאירו את הסעיף כפי שהוא.

יואב שגיא: עד היום יש תוכניות ול"ליות שמחכות בתור ולא בוצעו.

דב חנין: עוד משנות התשעים של המאה העשרים.

דב חנין: אנחנו מציעים כי אם לא הוחל בהליך הביצוע – תבוטל התוכנית.

דב חנין: אם חלפו 3 שנים וחצי ולא עשו כלום, רק ישרו את הקרקע.

ערן ניצן: עשו 20%.

דב חנין: ב-20% ישרו את הקרקע, וזהו.

דב חנין: אם לא תהיה סנקציה - - -

ערן ניצן: זה עולה המון כסף ליזם.

פניה קירשנבאום: אחרי 3 שנים הוא - - -

איתן כבל: לא בהכרח.

איתן כבל: מכיוון שאנחנו מכירים את הדברים מקרוב, אינטרס הוא מושג יחסי של הזמן שהוא נמצא בו: לפעמים יש לו אינטרס ולפעמים האינטרס הוא שזה לא ייבנה.

פניה קירשנבאום: - - -

יואב שגיא: מה ההתייחסות להצעת הייעוץ המשפטי של הוועדה?

גבי גולן: אענה לגבי המימוש.

גבי גולן: צריך להבין ש-20% מסך התשתיות – אמרתי את זה גם בדיון הקודם – זה לא יישור קרקע וזה לא עבודות זוטא.

גבי גולן: מדובר על מינימום של 6 מיליון שקל, כי מדובר על 200 יחידות דיור.

גבי גולן: כאשר עושים ממוצע של עלות פיתוח ליחידת דיור ומכפילים את זה ב-200 מגיעים לסדר גודל של 6 מיליון שקל.

גבי גולן: זה הרבה מאוד כסף.

גבי גולן: לכן אנו סבורים בפירוש שאלה עבודות משמעותיות.

גבי גולן: דרך אגב, כאשר משווקים קרקע לבנייה ומעבירים לידי הקבלנים כדי שיתחילו לבנות, חייבים לתת להם תשתית של כבישים, לפרוץ את הדרך, מים, חשמל וכן הלאה.

גבי גולן: זה סדר גודל של 20% מן התשתיות.

ישראל אייכלר: למה 3 שנים וחצי?

ישראל אייכלר: למה לא שנה?

גבי גולן: בשל סיבה פשוטה מאוד – כאשר מסיימים לתכנן תוכנית צריך לנקוט בכמה צעדים עד שאפשר יהיה לשווק אותה ולהתחיל בעבודות הפיתוח.

ישראל אייכלר: שנה זה די זמן.

ישראל אייכלר: אנחנו מבקשים לזרז בנייה.

גבי גולן: כתבנו: במהלך 3 שנים וחצי.

ערן ניצן: תלוי מתי יינתן היתר.

ערן ניצן: אנחנו לא יודעים אפילו מתי יינתן היתר.

ערן ניצן: החוק לא עוסק בהיתרים.

ערן ניצן: הרשות המקומית יכולה להגיד: לא אתן היתר.

גבי גולן: אני מבקש לאפשר לי לסיים לדבר.

גבי גולן: מבחינתנו נעשה את כל הצעדים האפשריים כדי שזה ייקח פחות זמן, אבל אי אפשר לומר בזמן קצר משלוש שנים וחצי שיש סנקציה של פקיעת תוכנית.

גבי גולן: צריך להבין, בשלב הזה ייתכן שחלק מהתוכנית שווקה כבר לקונים.

גבי גולן: הקונים הללו ימצאו את עצמם מול שוקת שבורה אם פתאום יבטלו להם את הקנייה ואז נגיע לבתי-המשפט.

גבי גולן: דברים כאלה יכולים ליצור לנו בעיות קשות ביותר.

ישראל אייכלר: אבל היושב-ראש הציע דבר אחר, לא לבטל, אלא להטיל מס רכוש על האדם.

גבי גולן: אי אפשר להטיל מס רכוש במסגרת חוק התכנון והבנייה.

גבי גולן: מס רכוש הוא דבר מסובך מאוד.

גבי גולן: כידוע לחברי הכנסת, המס הזה היה, ובוטל לאחר שהיו הרבה מאוד בעיות עם יישומו.

גבי גולן: אני רוצה להוסיף תיקון אחד.

גבי גולן: צריך להיות "ראש הממשלה ושר הפנים", לגבי התקנת תקנות.

שלמה מולה: אנחנו עוסקים ב-160,000 יחידות דיור מאושרות.

שלמה מולה: ידוע שחלקן נמצאות על הנייר בלבד, כלומר איננו יודעים בוודאות מתוך 160,000 יחידות הדיור כמה מהן בלתי אפשרי לבנות.

שלמה מולה: היום קורה בדיוק אותו "פקק".

שלמה מולה: אני מציע, אדוני היושב-ראש, מנגנון.

שלמה מולה: עזוב כרגע את מה שאתה אומר.

שלמה מולה: אולי אתה רוצה שיהיה זמן רזרבה.

שלמה מולה: מאחר ואנו עוסקים בחקיקה של הוראת שעה – היא לא חקיקה ראשית – אני מציע שנלך לדרך לפיה אם היזם לא עמד בלוח הזמנים שנקבע תינתן לו ארכה של שנה אחת נוספת בלבד, ומעבר לזה, אם לא עמד בשנה נוספת ייפקע האישור.

שלמה מולה: כך, מאיצים בבעל הקרקע לבנות כאשר ידוע שעליו לעמוד בלוח הזמנים.

שלמה מולה: אם מראש תאמר לו: אני נותן לך עוד 3 שנים נוספות – זה לא מזרז אותו.

שלמה מולה: לכן אני מציע, אדוני היושב-ראש, שלא תינתן ארכה של יותר משנה.

שלמה מולה: כלומר, לאפשר עוד שנה נוספת, ואם לא עמד בשנה הזאת נגיד לו: ביי, ביי, ונחפש פתרון אחר.

נסים זאב: ומה עם כל ההשקעה שהוא השקיע?

שלמה מולה: אני מניח שבכל דיון כזה על ארכה ישקלו את כל השיקולים.

שלמה מולה: אני מציע שלתוכנית לא תינתן ארכה נוספת של יותר משנה.

שלמה מולה: אם לא עמד בארכה של שנה נוספת – התוכנית תופקע.

שלמה מולה: נגיש את זה במסגרת ההסתייגות שלנו.

איריס פרנקל-כהן: לאיזה סעיף אתה מתייחס?

שלמה מולה: לסעיף קטן 27(ג).

איריס פרנקל-כהן: סעיף קטן 27(ג) קובע שהוועדה המחוזית רשאית לשנות, להתלות או לבטל את התוכנית.

כרמל שאמה-הכהן: אין כאן שום אפשרות להארכה.

שלמה מולה: לכן אני מציע עכשיו להוסיף התניה, שהארכה תפקע בתוך שנה.

רפאל אלמליח: אני נציג מינהל מקרקעי ישראל.

רפאל אלמליח: אני מבקש להגיב.

כרמל שאמה-הכהן: אין צורך.

כרמל שאמה-הכהן: אנחנו לא פותחים דיונים.

כרמל שאמה-הכהן: רק חברי הכנסת משתתפים.

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה לקבוע בסעיף קטן 27(ג) פקיעה של התוכנית בתום ארכה של שנה – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

איתן כבל: אני יכול להתקשר מחדרי בקשר לכל הצבעה?

איתן כבל: נראה לי שהכול עובר בחטף.

דב חנין: הצעתי את ההצעה שלי, על פקיעת תוקף של תוכנית.

דב חנין: הצבענו על הצעת הפשרה של חבר הכנסת מולה, שאני מצטרף אליה.

דב חנין: אבל יש גם את ההצעה שלנו, על פקיעת תוקף של תוכנית שלא החלו בבנייתה בתוך שלוש שנים וחצי.

כרמל שאמה-הכהן: מי בעד הצעתו של חבר הכנסת דב חנין לגבי פקיעת תוקף?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בסעיף קטן 27(ג) פקיעת תוקף של תוכנית אם לא הוחל בבנייתה בתוך שלוש שנים וחצי – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: הצעות חלופיות שלי בסעיף הזה הן שמסגרת הזמן לא תהיה שלוש שנים וחצי כדי לשבת ולא לעשות כלום, אלא שנתיים וחצי כדי לשבת ולא לעשות כלום.

נסים זאב: יש בזה הרבה הגיון.

ערן ניצן: 20% מן השטח זה לא לעשות כלום?

דב חנין: 20% זה עבודות קרקע.

ערן ניצן: כבר מכרת את הדירות, כבר יש לך רוכשים.

ערן ניצן: מה בדיוק אתה עושה?

איתן כבל: איך מכרת?

דב חנין: לא מכרת.

דב חנין: לא עשית כלום.

נסים זאב: מוכרים על-פי התוכנית.

נסים זאב: איך קבלנים מוכרים דירה?

נסים זאב: במקרה הטוב הם נשארים עם הכסף בארץ.

דב חנין: פתאום יש זמן לכל דבר.

דב חנין: עד שאישרתם כולם עובדים לפי ימים: 7 ימים, 3 ימים, 48 שעות.

גבי גולן: אני מסביר שוב לחברי הכנסת כי אני מרגיש שדבריי לא הובנו.

גבי גולן: כאשר מאושרת תוכנית יש צורך להכין את כל הפיתוח, את כל המכרזים.

גבי גולן: יש לנו תהליך מכרזי שרק הוא אורך זמן, כדי לשמור כמובן על ניקיון כפיים.

דב חנין: האם לא רוצים בהאצת בנייה?

גבי גולן: גם חבר הכנסת חנין לא מציע שלא נשמור על כספי הציבור ועל ניקיון כפיים בזמן המכרזים.

דב חנין: יש לך שנתיים וחצי תמימות לשמור על כספי הציבור.

גבי גולן: אני מסביר שוב, בפעם העשירית, יש כאן תהליך של מכרוז, יש כאן תהליך של מכרוז הוצאות הפיתוח, יש כאן תהליך של רישום, יש כאן תהליך של עבודה והוצאת היתרים.

גבי גולן: כל זה אורך זמן.

גבי גולן: לכן העבודה בפועל יכולה להתחיל, להערכתנו - - -

יואב שגיא: אז אתם לא מאמינים בווד"לים.

כרמל שאמה-הכהן: מי בעד ההצעה של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בסעיף קטן 27(א) "שנתיים וחצי" במקום "שלוש שנים וחצי" – 4 נגד – 6 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: הצעה חלופית שלי, מה שצריך לעשות היום במהלך שלוש שנים וחצי זה רק 20% מעבודות התשתית, זה מה שצריך.

ערן ניצן: ולהוציא רישוי.

דב חנין: בסדר.

ערן ניצן: מה זה "בסדר"?

ערן ניצן: זה יכול לארוך המון זמן.

דב חנין: אני מציע במקום "20% מעבודות התשתית" לקבוע "60% מעבודות התשתית".

נסים זאב: אפילו "50%" מספיק.

דב חנין: אפילו "50%", כפי שחבר הכנסת זאב מציע.

דב חנין: "50% מעבודות התשתית".

דב חנין: רק עבור עבודות תשתית קובעים כאן שלוש שנים וחצי.

דב חנין: חשבתי שאתם רוצים בהאצת הבנייה.

איתן כבל: הם בונים רק בהרי ירושלים והשטח קשה ...

דב חנין: באמת רוצים האצת בנייה?

דב חנין: צריך להשלים 50% מן התשתית בלבד במשך שלוש שנים וחצי.

דב חנין: מה אתם רוצים?

יואב שגיא: יש הצעה של הייעוץ המשפטי של הוועדה.

ערן ניצן: ואז מה קורה אם לא מגיעים ל-50%?

ערן ניצן: היזם שיווק כבר את כל הבניין.

ערן ניצן: מי יחזיר לו את הכסף?

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בסעיף קטן 27(א) "50 אחוזים" במקום "20 אחוזים" – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: אז לא רוצים האצת בנייה.

דב חנין: מה נעשה?

דב חנין: היו לי תקוות וציפיות.

כרמל שאמה-הכהן: אנחנו עוברים להצביע על סעיף 27, לרבות התיקון שהוצג כאן לגבי שר הפנים.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 27, עם התיקון שהוצג ע"י ד"ר גבי גולן (תקנות יותקנו על-ידי ראש הממשלה ושר הפנים) – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 27 נתקבל.

כרמל שאמה-הכהן: סעיף 28 הוקרא ולא הוכנסו בו שינויים.

כרמל שאמה-הכהן: מי בעד סעיף 28?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 28 – רוב נגד – 4 נמנעים – אין הסעיף נתקבל.

כרמל שאמה-הכהן: סעיף 28 נתקבל.

כרמל שאמה-הכהן: נעבור לסעיף 30.

כרמל שאמה-הכהן: נא להציג את השינויים בפני הוועדה.

שלמה מולה: אדוני היושב-ראש, אני מבקש להגיש הסתייגות על הסעיף הזה.

שלמה מולה: אני מבקש שהפרסום יהיה לא רק על-ידי משרד הפנים אלא גם על-ידי משרד ראש הממשלה.

שלמה מולה: אם ראש הממשלה הפקיע את הסמכויות של משרד הפנים - - -

אברהם מיכאלי: הוא לא הפקיע.

שלמה מולה: אני מבקש להוסיף גם פרסום באתר האינטרנט של משרד ראש הממשלה.

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה לקבוע בסעיף 32 פרסום גם באתר משרד ראש הממשלה – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: אני מבקש להצטרף להסתייגות הזאת.

כרמל שאמה-הכהן: אנחנו מצביעים על סעיף 30, לרבות השינויים שהוצגו.

כרמל שאמה-הכהן: מי בעד? מי נגד?

כרמל שאמה-הכהן: הצבעה בעד סעיף 30 המתוקן, כפי שהוקרא על-ידי עו"ד איריס פרנקל-כהן – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 30 נתקבל.

כרמל שאמה-הכהן: אנחנו עוברים לסעיף 35, שנטען לגביו שהוא נושא חדש.

שלמה מולה: יש לנו הסתייגות בעניין זה.

שלמה מולה: אנחנו מבקשים למחוק את פסקה 35(ב)(2).

כרמל שאמה-הכהן: מי בעד הצעתו של חבר הכנסת מולה למחוק את פסקה 35(ב)(2)?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה למחוק את פסקה 35(ב)(2) – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותהפוך להסתייגות.

דב חנין: אנחנו מצטרפים להסתייגות הזאת.

כרמל שאמה-הכהן: ועדת הכנסת החליטה היום בישיבה שקדמה לישיבה הנוכחית, שההצעה שלי, לתת גמישות לממשלה להאריך את תוקפה של הוראת השעה, אינה בגדר נושא חדש ולכן אנחנו יכולים להצביע ולאשר.

כרמל שאמה-הכהן: יש בסעיף תיקוני נוסח, אז נחזור לסעיף 35 מאוחר יותר.

איריס פרנקל-כהן: סעיף 36 עוסק בעתירה על החלטות.

איריס פרנקל-כהן: הוא מבטיח שפנייה לערכאות תהיה במקרים מסוימים לבית-משפט לעניינים מנהליים ולא לבג"ץ.

איריס פרנקל-כהן: נוסח הסעיף הוא כדלקמן:

כרמל שאמה-הכהן: מי בעד ההצעה הזאת?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 36 כפי שהוקרא על-ידי יושב-ראש הוועדה – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 36 נתקבל.

כרמית יוליס: יש לנו הערה ביחס לסעיף הזה.

כרמית יוליס: רצינו שתתאפשר לנו איזו גמישות לעת הניסוח.

כרמית יוליס: העיקרון מוסכם.

איריס פרנקל-כהן: בניסוח אין בעיה.

איריס פרנקל-כהן: זה ניסוח ראשוני בלבד.

כרמל שאמה-הכהן: אנחנו חוזרים לסעיף 1: מטרת החוק.

כרמל שאמה-הכהן: אני מבין שיש שינויים.

איריס פרנקל-כהן: עד כאן זו ההסכמה.

איריס פרנקל-כהן: אני רוצה להזכיר את התוספת לנוסח שהוצעה על-ידי הייעוץ המשפטי של הוועדה בעבר: "והכול תוך איזון ראוי בין הפיתוח הנדרש להקמת הדיור ובין שימור הקרקע לטובת הציבור, הסביבה והדורות הבאים".

דב חנין: גברתי היועצת המשפטית, הניסוח שהצעתם לא דומה לנוסח שאושר ברפורמה במינהל מקרקעי ישראל?

איריס פרנקל-כהן: כן, בהחלט.

שלמה מולה: יש לנו הסתייגויות.

שלמה מולה: אדוני היושב-ראש, אנו לא מסתירים את אי-הנחת שלנו.

שלמה מולה: אנו מבקשים שיירשם במטרות החוק: "חוק יחסי ציבור של ראש הממשלה".

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה לקבוע בסעיף 1 "חוק יחסי ציבור של ראש הממשלה" – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: לחילופין, אנחנו מבקשים שהחוק ייקרא "חוק הכניעה לבירוקרטיה של ראש הממשלה".

כרמל שאמה-הכהן: מי בעד הצעת חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה לקבוע בסעיף 1 "חוק הכניעה לבירוקרטיה של ראש הממשלה" – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

נסים זאב: אדוני היושב-ראש, על כל בדיחה צריך להצביע, גם אם זה לא מהותי?

נסים זאב: אני מבקש ממך לא להצביע על זה.

נסים זאב: לא על כל בדיחה כאן צריך להצביע.

כרמל שאמה-הכהן: חבר הכנסת נסים זאב, האופוזיציה היא רצינית ועניינית וצריך להתייחס אליה בהתאם.

נסים זאב: לא אם זה לא מהותי.

כרמל שאמה-הכהן: חבר הכנסת זאב, אני קורא אותך לסדר פעם ראשונה.

שלמה מולה: לחילופין, אנחנו מבקשים למחוק את הסעיף.

כרמל שאמה-הכהן: מי בעד הצעתו של חבר הכנסת מולה למחוק את סעיף מטרת החוק?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה למחוק את סעיף 1 – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: לחילופין, אנו מבקשים להוסיף בסעיף 1: "תוך שמירה על ערכי הטבע, הנוף והמורשת, על איכות החיים והסביבה ועל משאב הקרקע עבור הדורות הבאים".

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוסיף לסעיף 1 את הנוסח כפי שהוקרא – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: אני לא מבין למה אתם מצביעים נגד המטרה הזאת.

כרמל שאמה-הכהן: כפי שאתם מצביעים על כל דבר נגדנו.

דב חנין: אני מצטרף להסתייגויות.

איתן כבל: כבר אמרתי לאדוני שאני מצטרף לדברי אלוהים חיים של חבר הכנסת שלמה מולה.

כרמל שאמה-הכהן: דברי אלוהים חיים?

איתן כבל: לא פחות.

נסים זאב: אבל זה אלוהים אחרים, אתה יודע ...

דב חנין: אדוני היושב-ראש, אנחנו מגיעים להכרעה באחת הסוגיות העיקריות שהתנהל עליהן ויכוח בוועדה הזאת.

כרמל שאמה-הכהן: ברור לנו שזה הכרעה מהותית מאוד.

כרמל שאמה-הכהן: מה הצעתך?

דב חנין: לכן אני מציע שבסעיף המטרות תהיה קביעה מפורשת שהחוק יקדם דיור בר-השגה.

דב חנין: אנחנו מציעים שזה ייכלל גם במטרות החוק.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף בסעיף 1: "קידום דיור בר-השגה" – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דב חנין: אדוני היושב-ראש, לאחר שהצטרפנו להסתייגויות של חבר הכנסת מולה – אנו מצביעים כעת על סעיף 1.

דב חנין: מתי יהיה זמן לנמק הסתייגויות לשמו של החוק?

כרמל שאמה-הכהן: נערוך הצבעה בנפרד על שמו של החוק.

כרמל שאמה-הכהן: אנחנו מצביעים עכשיו על סעיף 1 כפי שהוקרא על-ידי היועצת המשפטית של הוועדה.

כרמל שאמה-הכהן: לא הוכנסו בו שינויים נוספים לאלה שהוכנסו לפני תחילת הדיון.

דב חנין: מה עמדתו של היושב-ראש לגבי הצעת הייעוץ המשפטי לאמץ את הנוסח מן הרפורמה במינהל מקרקעי ישראל?

כרמל שאמה-הכהן: מה שלא גיבשנו סביבו הסכמות עד תחילת הדיון ואי אפשר לגבש הסכמות כעת, לא ישונה.

דב חנין: מה עמדת הממשלה?

דב חנין: זה נוסח שהממשלה הסכימה לו ברפורמה במינהל מקרקעי ישראל.

כרמל שאמה-הכהן: החלק החשוב יותר שהשגנו נוגע לייעוד קרקע לדיור להשכרה.

דב חנין: בהגדרה מן הרפורמה במינהל מקרקעי ישראל יש ממדים נוספים.

כרמל שאמה-הכהן: אני מסכים אתך, דרך אגב.

כרמל שאמה-הכהן: במצב נורמלי הייתי בעד, אבל מאחר והיו כאן הסכמות, ההסכמה על דיור להשכרה נראית לי הרבה יותר מהותית, הרבה יותר חשובה ובעלת תרומה רבה יותר לפתרון מצוקת הדיור.

כרמל שאמה-הכהן: אין לי ספק שמה שנאמר בסיפה צריך להישקל, גם אם לא נאמר, לעומת דיור להשכרה שאם זה לא היה נכתב אף פעם לא היה מובא בחשבון.

כרמל שאמה-הכהן: אתה יודע שזאת הגדרה שהצבעתי בעדה ברפורמה במינהל מקרקעי ישראל, אבל אני מניח שאתה מבין את כל השיקולים.

כרמל שאמה-הכהן: מי בעד סעיף המטרות?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 1 – 7 נגד – 4 נמנעים – אין הסעיף נתקבל.

כרמל שאמה-הכהן: סעיף 1 נתקבל.

כרמל שאמה-הכהן: זה באמת ציון דרך בעניין ייעוד קרקע לדיור להשכרה.

דב חנין: וציון דרך של התעלמות מדיור בר-השגה.

כרמל שאמה-הכהן: לא, אנחנו נגיע גם לזה.

שלמה מולה: בואו נראה.

כרמל שאמה-הכהן: אנחנו עוברים לסעיף 3.

איריס פרנקל-כהן: אקרא את סעיף 3 כפי שהוסכם.

איריס פרנקל-כהן: זה המקום להציף את ההערה הנחרצת של הייעוץ המשפטי מן הדיון הקודם, לעניין אפשרות החריגה מתוכניות מתאר מחוזיות.

איריס פרנקל-כהן: על-פי הנוסח המוצע למעשה אין מניעה לעקוף תוכניות מתאר מחוזיות.

איריס פרנקל-כהן: סברנו שצריך ליצור איזה איזון בהקשר הזה, והאיזון שהצענו הוא שבתוכניות שחורגות תהיה פנייה לוועדת המשנה לדיור לאומי שתאשר את העניין, עוד עין שבוחנת האם אכן ראוי לסטות מתוכנית מתאר מחוזית במקרה המסוים הזה.

איריס פרנקל-כהן: הרעיון הכללי הוא לקדם תוכניות.

איריס פרנקל-כהן: מצד אחד, אנחנו לא רוצים אוהלים בשדרות רוטשילד.

איריס פרנקל-כהן: מצד שני, אנחנו גם לא רוצים אוהלים לדורות הבאים, ואנחנו רוצים שיהיה גם קצת מקום לאוהלים שאינם למגורים.

איתן כבל: תכנון ראוי.

איריס פרנקל-כהן: לכן זאת ההערה.

כרמל שאמה-הכהן: יש לי הצעה לשינוי בסעיף קטן 3(א).

כרמל שאמה-הכהן: לאחר המילים "ואת התקופה שבה ייועד כאמור" אני מציע להוסיף: "תקופה זו לא תפחת מעשר שנים".

כרמל שאמה-הכהן: אני מניח שעל זה יש קונצנזוס.

כרמל שאמה-הכהן: לגבי דיור לשכירות לא הוגדר כאן שום מאפיין.

כרמל שאמה-הכהן: מאפיין בסיסי שאנחנו רוצים להבטיח - - -

שלמה מולה: אולי תכניס את זה קודם להגדרות.

כרמל שאמה-הכהן: אני מציע את זה עכשיו, ועדיין לא סיימנו.

כרמל שאמה-הכהן: אני מציע לעגן את זה גם כאן.

ערן ניצן: אדוני היושב-ראש, בחוק עידוד השקעות הון זה 5 שנים.

כרמל שאמה-הכהן: אדוני הקבלן, החוק הזה לא נועד לקבלנים.

כרמל שאמה-הכהן: אני מדבר על הסיפה של סעיף קטן 3(א), לקבוע שהתקופה לשכירות תהיה לכל הפחות עשר שנים.

כרמל שאמה-הכהן: אפשר שתהיה גם 15, 20, 25 שנים, אבל לא פחות מ-10 שנים.

כרמל שאמה-הכהן: מי בעד ההצעה, שדיור בשכירות לא יפחת מ-10 שנים?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ כרמל שאמה להוסיף בסיפה של סעיף קטן 3(א) "אשר לא תפחת מעשר שנים" – רוב נגד – אין נמנעים – אין ההצעה נתקבלה.

כרמל שאמה-הכהן: ההצעה נתקבלה פה אחד.

דב חנין: יש לי הסתייגויות.

דב חנין: בסעיף 3(א), אני מציע להוסיף בסיפה: "בהתייחסות להיבטים סביבתיים ובריאותיים אחרים המושפעים ממנה, כפי שתורה על כך הוועדה".

דב חנין: ההנחיה היא של הוועדה, אבל הקביעה שהצעתי היא שצריכה להיות התייחסות להיבטים סביבתיים ובריאותיים אחרים.

שלמה מולה: אנחנו מצטרפים להצעה.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לתיקון סעיף קטן 3(א), כפי שהוצג – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: לחילופין, "הקצאת שטחי ציבור תיקבע בתדריך להקצאת קרקע לצורכי ציבור על-פי החלטת הממשלה מספר 2873 מיום 28 בינואר 2011".

כרמל שאמה-הכהן: מי בעד הצעתו של חבר הכנסת שלמה מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה לתיקון סעיף קטן 3(א), כפי שהוצג – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דב חנין: אדוני היושב-ראש, יש לנו הסתייגויות נוספות לסעיף קטן 3(א).

דב חנין: אני מציע שבקביעת ההוראות שתוכנית לדיור לאומי חלה עליהן, תהיה קביעה מפורשת של "דיור בר-השגה", כולל הגדרה מה הוא דיור בר-השגה.

דב חנין: מיקומו הנכון של הדבר הזה צריך להיות בהוראות שאותן כוללות התוכניות לדיור לאומי.

דב חנין: שוב, השאלה אם רוצים דיור בר-השגה או לא רוצים דיור בר-השגה, על כך חברי הכנסת צריכים לענות.

דב חנין: לדעתי הרוב לא רוצה, אבל בואו נראה.

שלמה מולה: אנחנו מצטרפים להצעה של חבר הכנסת דב חנין.

דב חנין: בקיצור, מי בעד דיור בר-השגה?

נסים זאב: כל החוק הזה בשביל דיור בר-השגה.

דב חנין: הלוואי.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לתיקון סעיף קטן 3(א), כפי שהוצג – 4 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

נסים זאב: למה אתה עושה הצגות כאילו אנחנו נגד דיור בר-השגה?

נסים זאב: לא יפה שאתה מעמיד אותנו במצב כזה.

דב חנין: הסתייגות לסעיף קטן 3(ב).

דב חנין: אני מציע למחוק את הסעיף.

דב חנין: אמרו כאן נציגי הייעוץ המשפטי – דיברנו על הנושא הזה בהרחבה – יש כאן רעיון מאוד-מאוד לקוי ושגוי, של התעלמות מכל התוכניות המחוזיות.

כרמל שאמה-הכהן: הצגת את הנימוקים.

כרמל שאמה-הכהן: תגיד מה אתה מציע למחוק.

דב חנין: נמצאים כאן חברי כנסת רבים שלא היו באותו דיון, אז אומר במשפט, באמת בקיצור.

דב חנין: אני לא עושה פיליבסטר.

דב חנין: אנחנו עושים תכנון מאוד-מאוד מהיר.

דב חנין: דווקא כשהתכנון מהיר כדאי להסתייע בתוכניות המחוזיות ולא להתעלם מהן, כי יש בהן הרבה מאוד ידע שהצטבר במהלך השנים ותהיה טעות גדולה להתעלם ממנו, במיוחד כשרוצים לתכנן מהר.

דב חנין: לכן אני מציע למחוק את סעיף קטן 3(ב).

פניה קירשנבאום: אפשר לחילופין לשמוע את העמדה של היועצת המשפטית של הוועדה?

איריס פרנקל-כהן: בשמחה.

איריס פרנקל-כהן: התכנון במדינת ישראל הוא תכנון היררכי, שמתחיל בתוכניות מתאר ארציות, מתחתן מצויות התוכניות המחוזיות, ורק אז התוכניות המקומיות.

איריס פרנקל-כהן: הרעיון הכללי בתכנון, שכאשר אתה מתכנן מקום עליך לתכנן אותו כחלק ממכלול.

איריס פרנקל-כהן: התוכניות המחוזיות קובעות עקרונות תכנון כלליים לאזורים מסוימים.

איריס פרנקל-כהן: הן קובעות היכן יהיו שטחים פתוחים, כמה שטחים פתוחים.

פניה קירשנבאום: מה ההצעה שלך?

איריס פרנקל-כהן: ההצעה שלי פשוטה: לא לעצור את התכנון המקומי החשוב הזה, אבל כן כאשר יש חריגה מתוכנית מתאר מחוזית ללכת לוועדת המשנה הארצית, שצריכה לקבל את החלטתה בתוך 15 ימים, זה הזמן שמוקצב לוועדה.

פניה קירשנבאום: אם בתום 15 ימים אין תשובה אז מתקדמים?

זאב אלקין: אז יהיו עוד 15 ימים, ואחרי זה עוד 15 ימים.

איריס פרנקל-כהן: לא יהיו עוד 15 ימים.

איריס פרנקל-כהן: החוק הזה כתוב באופן נוקשה מאוד.

יואב שגיא: אם אתה לא מאמין לזה אז אתה לא מאמין לזה גם בהיבטים האחרים.

איריס פרנקל-כהן: כאן זה בהחלט גם עניין של הממשלה.

איריס פרנקל-כהן: ההרכב הוא כזה שיושבים שם נציגי המועצה הארצית.

איריס פרנקל-כהן: המדיניות היא של הממשלה.

איריס פרנקל-כהן: אין שום בעיה להירתם לעניין הזה, אם זה אכן משימה לאומית, שוועדת המשנה הזאת תתן מענה מהיר לפניות מן הסוג הזה שמגיעות אליה.

איריס פרנקל-כהן: זה לא צריך להיות דבר שמעכב.

איריס פרנקל-כהן: שבועיים ימים, אל מול שינוי המצב התכנוני במדינת ישראל באופן בלתי הפיך – נראה לי שזה החלטה ברורה מאוד.

יואב שגיא: אדוני היושב-ראש, אנא הרשה לי לומר שני משפטים, לפנים משורת הדין.

יואב שגיא: אני פונה אישית גם אליך וגם אל כל חברי הכנסת, בעיקר אל חברי הקואליציה.

יואב שגיא: אני יושב כאן ורואה את ההצבעות האוטומטיות הללו.

יואב שגיא: אני לא מופתע, אני יודע שכך נהוג בכנסת, אבל נראה לי שכרגע אנחנו מגיעים לסעיף מאוד-מאוד-מאוד משמעותי.

יואב שגיא: אני פונה גם אליך אישית, אדוני היושב-ראש, כמי שלחם בשחיתות ויודע את הבעיות של מערכת התכנון, ויודע שצריך איזון ובקרה לכל החלטה.

יואב שגיא: אני פונה בפנייה אישית אל חברי הקואליציה בעיקר.

יואב שגיא: בסעיף הזה, שהוא בעצם המוצא האחרון שנותר לאיזה איזון ובקרה בתכנון, לעומת חיסול ההיררכיה של התכנון, להתעלות מעל שיקולי הקואליציה – אני סבור שהנושא הזה הוא גם שיקול של הקואליציה – ולתת את ה"עצם" הקטנה הזאת של איזו בקרה ואיזה איזון.

יואב שגיא: אני סבור שערעור כזה צריך היה לעלות למליאת המועצה הארצית, אבל לכל הפחות תקבלו את ההצעה של הייעוץ המשפטי של הוועדה.

איריס פרנקל-כהן: כדי לנסות לרכך את זה עוד מעט, אני מציעה שהפנייה לאותה ועדת משנה תיעשה לבקשת שני חברי הוועדה לדיור לאומי, אותה הוועדה המחוזית.

איריס פרנקל-כהן: כלומר, בתוך ההרכב הזה יש קבוצה של אנשים שמבינים בתכנון.

איריס פרנקל-כהן: אם שניים מהם סבורים שיש בעיה אז התוכנית תעלה הלאה.

איריס פרנקל-כהן: יש הרי תוכניות מחוזיות, כולנו יודעים, שאינן עדכניות ואין טעם להתחיל להתרוצץ בגינן למוסד נוסף, אבל אם שני חברים סבורים כי יש מקום לעשות כן אני סבורה שתכנון מקצועי ואחראי מחייב את זה.

דב חנין: רק להבנה, את מציעה שזה יעלה לערעור לווד"ל הארצי, לוועדת המשנה הארצית, לבקשת שני חברים, והיא תהיה חייבת להחליט בתוך 15 ימים?

איריס פרנקל-כהן: בדיוק כך.

חמד עמאר: למה הממשלה מתנגדת לזה?

יואב שגיא: היא לא ממש מתנגדת.

כרמל שאמה-הכהן: לממשלה יש מה לומר בעניין הזה, בתגובה לדברים שנאמרו?

ראובן קוגן: אצטט את דבריו של מנכ"ל משרד ראש הממשלה.

דב חנין: רק רגע, הממשלה זה משרד האוצר?

ראובן קוגן: אנחנו מחלקים את האחריות בין משרדי הממשלה בצורה אחראית מאוד.

דב חנין: אני שמח לראות אותך.

דב חנין: ברוך הבא.

ראובן קוגן: כל מה שיש ברפורמה הזאת שאיכשהו מזרז את הליכי התכנון, הוא רק הסעיף הזה.

ראובן קוגן: כל שאר הדברים הם תהליכים שקורים - - -

איריס פרנקל-כהן: מדובר על שבועיים בסך הכול.

יואב שגיא: בסדר, אז תוותרו על כל הסעיפים האחרים.

יואב שגיא: יש ויתור של הממשלה על כל הסעיפים האחרים?

ראובן קוגן: הסעיף המרכזי בהצעת החוק הוא הסעיף שעליו מדובר כעת.

ראובן קוגן: בל נשכח, יש בקרות נוספות בתוך מערכת התכנון הקיימת שמטפלת בדיוק בסוגיות הללו אם הבנייה למגורים נוגסת בשטחים פתוחים כאלה או אחרים.

ראובן קוגן: כי זה הניגוד האמיתי שיש בתוך התוכניות הללו, שהתוכנית למגורים נכנסת פתאום לאיזה שטח פתוח שלא היתה צריכה להיכנס אליו.

יואב שגיא: מה הבקרה?

ראובן קוגן: בשביל זה יש לנו את הוולקחש"פ – הוועדה לשמירה על קרקע חקלאית ושטחים פתוחים.

יואב שגיא: אבל ועדת המשנה גוברת עליה.

ראובן קוגן: לכן אנחנו מייצרים כאן הליך ערר נוסף.

ראובן קוגן: מכיוון שלוחות הזמנים כאן לא מחייבים את הפורום לקבל החלטות, אלא בעצם מנחים אותם, אבל מכיוון שהתוכנית לא יכולה להתאשר הם לא עומדים בלוחות הזמנים, אנחנו מקבלים את אותו מערך, לפחות לסוגייה הזאת.

נסים זאב: לא בהכרח יש סתירה בין הרצון העז של הממשלה, שבעזרת-השם בתוך שנה כל אחד ואחד מאתנו יזכה לדירה, ובין תוכניות קיימות של הוועדה המחוזית.

נסים זאב: במשך 15 שנים הייתי חבר בוועדת תכנון ובנייה ואני מכיר את הסרבול.

נסים זאב: הממשלה בעצם רוצה לעקוף את הסרבולים הללו.

נסים זאב: אבל למה אי אפשר לקחת כבסיס את התוכניות שקיימות כבר?

נסים זאב: מדברים על 160,000 יחידות דיור, על מיליון דונם.

נסים זאב: אני מציע שזה יהיה הבסיס ושזה יילקח בחשבון.

כרמל שאמה-הכהן: אני מדבר כעת אל הממשלה.

כרמל שאמה-הכהן: שמענו בקשב רב את ההצעה של היועצת המשפטית של הוועדה.

כרמל שאמה-הכהן: בעניין הזה נאפשר חופש הצבעה.

כרמל שאמה-הכהן: לא תהיה משמעת קואליציונית וכל חבר יוכל להצביע על-פי הבנתו.

כרמל שאמה-הכהן: אין עמדה לקואליציה בעניין הזה.

דב חנין: אדוני היושב-ראש, אולי רק בקשה, ברשותך.

דב חנין: מכיוון שאין כאן משמעת קואליציונית, אפשר לשמוע את העמדה המקצועית של משרד הפנים?

איתן כבל: למה לך?

כרמל שאמה-הכהן: גברתי היועצת המשפטית, אנא הציגי שוב את ההצעה שלך, בבקשה.

איריס פרנקל-כהן: ההצעה שלי קובעת כדלקמן: "מבלי לגרוע מכלליות האמור בסעיף קטן (ב), לא תאושר תוכנית לדיור לאומי אשר אינה תואמת תוכנית מתאר מחוזית אלא באישורה של ועדת המשנה לדיור לאומי, אם נדרש, כאמור בסעיף ...", ובאחד המקומות נוסיף עוד סעיף – שנמקם אותו כנראה באזור ההפקדה – שקובע כדלקמן: "(א) לבקשת שני חברי ועדה אשר תוגש ליושב ראש הוועדה תוך 7 ימים ממועד ההחלטה על ההפקדה, תועבר תכנית דיור לאומי אשר אינה תואמת הוראותיה של תכנית מתאר מחוזית לאישור ועדת המשנה לדיור לאומי.

איריס פרנקל-כהן: (ב) הועברה תכנית דיור לאומי לאישורה של ועדת המשנה לדיור לאומי, יחול האמור בסעיף 5.

איריס פרנקל-כהן: (ג) אישרה ועדת המשנה לדיור לאומי את התכנית, יחול האמור בסעיפים 17 ו-18, בשינויים המחוייבים, ממועד שניתנה החלטתה זו.

איריס פרנקל-כהן: " "האמור בסעיף 5" זה בעצם אותם 15 ימים.

אברהם מיכאלי: ואם לא, אז התוכנית תאושר אוטומטית?

פניה קירשנבאום: מה קורה בתום 15 ימים?

איריס פרנקל-כהן: אם לא, אפשר לקבוע שהתוכנית תיראה כמאושרת.

פניה קירשנבאום: שזה ייכתב.

פניה קירשנבאום: אם לא ניתנה החלטה בתוך 15 ימים יראו את התוכנית כמאושרת.

כרמל שאמה-הכהן: אני אומר לפרוטוקול: אם לא מתקבלת החלטה – התוכנית מאושרת בתוך 15 ימים, ללא צורך בפעולה נוספת.

יהודה זמרת: יש כאן מנגנון של הקלה מתוכנית מתאר ארצית.

יהודה זמרת: אלה לא שני מנגנונים ש"ירוצו" בנפרד.

יהודה זמרת: צריך לחבר את המנגנונים הללו למנגנון אחד.

יהודה זמרת: יש לנו הרי מנגנון שקובע שהוועדה הזאת מאשרת הקלה מתוכנית מתאר ארצית, וקבעתם לוחות זמנים.

יהודה זמרת: עכשיו אתם קובעים עוד מנגנון.

איריס פרנקל-כהן: אלה אותם לוחות זמנים, אבל אם לא עומדים ב-15 ימים – נקבע כאן:

איריס פרנקל-כהן: על אף האמור בסעיף ..., אם יצטרכו לאשר חריגה מתמ"מ לא יחול ההסדר.

יהודה זמרת: אבל שם יש אפשרות בתוך 7 ימים לדחות דיון וכאן אין אפשרות כזאת.

יהודה זמרת: אחד רץ ימינה והשני רץ שמאלה.

ראובן קוגן: כבוד היושב-ראש, ההשגה הזאת מחליפה את ההשגה לגבי הוולקחש"פ?

איריס פרנקל-כהן: לא, היא לא מחליפה.

ראובן קוגן: למה לא?

דב חנין: הצעתי שתחליף את כל החוק.

ראובן קוגן: אם אנחנו נמצאים כבר במעמד של המועצה הארצית אז למה צריך גם את המועצה הארצית וגם את הוולקחש"פ?

איריס פרנקל-כהן: יש להניח שאותן תוכניות במילא יהיו במסגרת הוולקחש"פ.

דב חנין: אתה רוצה לפתוח את הדיון בכל החוק מההתחלה?

דב חנין: יש לי כל מיני הצעות.

ראובן קוגן: זה האיזון שהושג בין הוולקחש"פ ובין התמ"מ.

איריס פרנקל-כהן: זה לא האיזון.

דב חנין: כל הזמן טוענים שהאופוזיציה עושה כאן פיליבסטר, אבל מסתבר שזה משרד האוצר.

דב חנין: אנחנו מדברים רק על האפשרות של בחינה לעוד 15 ימים, זה כל העניין, כדי למנוע טעות גדולה.

כרמל שאמה-הכהן: אנחנו עוברים להצבעה.

כרמל שאמה-הכהן: מי בעד הנוסח כפי שקראה היועצת המשפטית של הוועדה?

כרמל שאמה-הכהן: אני מקווה שזה יתקבל פה אחד.

כרמל שאמה-הכהן: מי נגד?

כרמל שאמה-הכהן: הצבעה בעד הצעת עו"ד איריס פרנקל-כהן לשינוי הנוסח של סעיף 3 ולהוספת סעיף נוסף, כפי שהוקרא – רוב נגד – אין נמנעים – אין ההצעה נתקבלה.

כרמל שאמה-הכהן: ההצעה נתקבלה פה אחד, אין מתנגדים ואין נמנעים.

אברהם מיכאלי: אדוני היושב-ראש, אני מבקש, מכיוון שלא ראינו את הנוסח, שהדברים יהיו ברורים בפרוטוקול.

אברהם מיכאלי: הנוסח קובע דחייה של 15 ימים.

גבי גולן: אנחנו מבקשים להגיש הסתייגות של שר האוצר ושל ראש הממשלה לנוסח שאושר כעת בסעיף 3.

שלמה מולה: מה הבדיחה הזאת?

שלמה מולה: זה לא ייתכן, אדוני היושב-ראש.

כרמל שאמה-הכהן: זכותם.

שלמה מולה: לא אמרתי שאין להם זכות.

שלמה מולה: לא ייתכן שכאשר לא מתקבלת דעתם מאיימים עלינו.

זאב אלקין: אני מכיר מקרים, אחרי שהכנסת אישרה חוק, אחרי כל השלבים מישהו למחרת מגיש הצעת חוק הפוכה.

זאב אלקין: זה בסדר, זה ייתכן.

שלמה מולה: ההסתייגות של שר האוצר וראש הממשלה תהיה במליאה ולא פה, נכון?

כרמל שאמה-הכהן: אכן, במליאה.

כרמל שאמה-הכהן: אנחנו עוברים לסעיף 2: הגדרות ופרשנות.

איריס פרנקל-כהן: אקרא רק הגדרות שהוספו או שונו.

איריס פרנקל-כהן: ""יישוב מיעוטים" – כמשמעותו בחוק לעידוד השקעות הון, התשי"ט-1959; "מבנה ציבור" – מבנה לשימושים ציבוריים לצורכי חינוך, תרבות, דת, רווחה ושירותים חברתיים, בריאות, ספורט, מקלט ומחסה ציבורי, תחנת משטרה ותחנה לכיבוי אש וכן מבנה של המדינה, רשות שהוקמה על פי חוק, רשות מקומית או ועדה מקומית המשמש כל אחת מאלה לצורך מילוי תפקידיה; "מקרקעי ישראל" – כמשמעותם בחוק-יסוד: מקרקעי ישראל, למעט קרקע עירונית שיש בה חוכר לדורות או מי שזכאי להרשם כחוכר לדורות;" – יש כאן בעיה של ניסוח.

איריס פרנקל-כהן: ננסח את זה מאוחר יותר.

איריס פרנקל-כהן: ""קרקע עירונית" – כהגדרתה בחוק מקרקעי ישראל התש"ך-1960; "תכנית לדיור לאומי" – תכנית אשר הוכנה והוגשה על ידי גוף ציבורי המנוי בסעיף 9 והכוללת הוראות מפורטות להקמת 200 יחידות דיור לפחות ולהסדרת השימושים הנלווים להן, בקרקע שעיקרה מקרקעי ישראל וכן תכנית לדיור לאומי בישוב מיעוטים; "תכנית לדיור לאומי בישוב מיעוטים" – תכנית אשר הוכנה והוגשה על ידי גוף ציבורי המנוי בסעיף 9 והכוללת הוראות מפורטות להקמת 100 יחידות דיור לפחות ולהסדרת השימושים הנלווים להן בתחומו של יישוב מיעוטים, בין בקרקע שעיקרה מקרקעי ישראל ובין בקרקע אחרת, ובלבד שבקרקע שאינה מקרקעי ישראל – 80% לפחות מבעלי הקרקע בתחום התכנית נתנו הסכמתם לתכנית;" – זה תיקון שנכנס לבקשתם של חברי הכנסת חנא סוייד וחמד עמאר.

שאדי חליליה: חבר הכנסת מוחמד סוייד הציע להכניס את זה.

חמד עמאר: הגשתי את ההצעה כבר בישיבה הראשונה.

חמד עמאר: אם זה לא לבקשתי, אצביע נגד ההצעה.

איריס פרנקל-כהן: מן הישיבה הראשונה העליתם בקשות דומות.

חמד עמאר: אני ביקשתי את זה ראשון.

שלמה מולה: חבר הכנסת חנא סוייד ביקש וראש הממשלה התחייב במליאת הכנסת.

שלמה מולה: צריך להגיד לפחות את האמת.

נסים זאב: גם אני ביקשתי.

נסים זאב: תרשמו גם אותי.

איריס פרנקל-כהן: ""דירות קטנות" – דירות ששטחן המותר לבנייה אינו עולה על 75 מ"ר, כולל מרחב דיור מוגן;".

כרמית יוליס: יש לי הערת ניסוח, בהגדרה "תכנית לדיור לאומי בישוב מיעוטים", בפסקה האחרונה, במקום לומר שאם התוכנית חלה לא במקרקעי ישראל, יש לומר: "באם חלה התוכנית בקרקע אחרת – 80 אחוזים".

איריס פרנקל-כהן: גם זה עניין של ניסוח.

איריס פרנקל-כהן: עוד נחשוב על זה.

כרמל שאמה-הכהן: יש הצעות אחרות?

פניה קירשנבאום: חבר הכנסת עמאר דיבר על זה וזה מופיע כתיקון שהוצע על-ידי חבר הכנסת חנא סוייד.

חמד עמאר: אני מבקש שיהיה כתוב "בישובי דרוזים".

כרמל שאמה-הכהן: "מיעוטים" לא כולל דרוזים?

חמד עמאר: לא, אני רוצה שיהיה כתוב "בישובים הדרוזים".

חמד עמאר: בישיבה הראשונה ביקשתי.

חמד עמאר: חבר הכנסת חנא סוייד לא השתתף באותה ישיבה.

חמד עמאר: לא ייתכן דבר כזה.

כרמל שאמה-הכהן: חבר הכנסת חמד עמאר, הצהרתי לפרוטוקול בישיבה שבה לא נכחת, כאשר בישרתי על השינוי הזה אמרתי: ביוזמתו של חבר הכנסת חמד עמאר.

פניה קירשנבאום: אבל רשמו כאן את שמו של חבר הכנסת חנא סוייד.

כרמל שאמה-הכהן: נפלה שגגה בידי הייעוץ המשפטי של הוועדה.

כרמל שאמה-הכהן: שגגה אחת מותרת להם ברפורמה כל-כך גדולה.

כרמל שאמה-הכהן: היוזמה והמהלך היו של חבר הכנסת חמד עמאר.

כרמל שאמה-הכהן: אין ויכוח על כך שהיוזמה שלך.

פניה קירשנבאום: שזה יופיע שם.

דב חנין: ראש הממשלה אמר את זה בתשובה לדבריו של חבר הכנסת חנא סוייד במליאת הכנסת.

חמד עמאר: אני ביקשתי את זה בישיבה הראשונה של הוועדה כאשר אתם לא נכחתם.

כרמל שאמה-הכהן: חברים, לא הייתי אומר אחרת.

כרמל שאמה-הכהן: חבר הכנסת עמאר גם הפנה אותי והאיץ בי לדבר עם ראש הממשלה ו"לסגור" את הנקודה, והוא דיבר עם ראש הממשלה.

כרמל שאמה-הכהן: חבר הכנסת חנא סוייד דיבר על זה במליאה, נכון.

שלמה מולה: אדוני היושב-ראש, מה הבעיה לרשום את שניהם?

שלמה מולה: מה הבעיה לרשום שיהיה גם למיעוטים וגם לדרוזים?

כרמל שאמה-הכהן: אין בעיה, אבל היוזמה והמהלך, מי ש"סגר" את זה מול ראש הממשלה, עם כל המשמעויות של זה, הוא חבר הכנסת חמד עמאר, וזה צריך להיאמר.

דב חנין: אלא אם כן ראש הממשלה אומר לא-אמת לכנסת.

ציון פיניאן: "סגירוֹת" נעשות בתוך הקואליציה, לא מחוץ לקואליציה.

קריאה: אני מציע להגיש אי-אמון בממשלה בשל זה ...

דב חנין: ראש הממשלה אמר לכנסת, ואני מצטט מפרוטוקול הכנסת: "עכשיו לגבי פנייתך, חבר הכנסת חנא סוייד, לא הייתי מודע לבעיה המיוחדת שהחוק המוצע עושה למגזר הערבי.

דב חנין: הנחיתי עכשיו את מנכ"ל משרדי, וניגש אליי גם כרמל שאמה יושב-ראש הוועדה - - "

כרמל שאמה-הכהן: בשליחותו של חבר הכנסת חמד עמאר.

דב חנין: "- - לראות כיצד מוצאים פתרון לבעיה הזאת".

נסים זאב: אנחנו דנים עכשיו בהיסטוריה של דברי הכנסת?

נסים זאב: אני לא מבין.

נסים זאב: אדוני היושב-ראש, תכתוב את כולם, גם אותי.

נסים זאב: אני מבקש.

כרמל שאמה-הכהן: חברים, הפרוטוקול מדבר בעד עצמו.

נסים זאב: חבר הכנסת חמד עמאר דיבר בוועדה.

נסים זאב: עם כל הכבוד לראש הממשלה, הוא לא מעודכן במה שהיה בוועדה.

כרמל שאמה-הכהן: ראש הממשלה גם העיד שפניתי אליו.

דב חנין: עמיתיי חברי הכנסת, אני רוצה לפנות גם לחבר הכנסת עמאר בעניין הזה.

כרמל שאמה-הכהן: סליחה, כעת אנחנו שומעים הסתייגויות.

דב חנין: בעניין הסתייגות.

דב חנין: אני לא ממשיך את הוויכוח ההוא.

דב חנין: בישובים של ערבים ודרוזים 100 יחידות דיור זה המון.

דב חנין: הקרקע שם מאוד-מאוד מפוצלת, אין כמעט קרקעות שיש בהן אפשרות לבנות 100 יחידות דיור.

כרמל שאמה-הכהן: מה ההסתייגות?

דב חנין: אני מנמק אותה.

דב חנין: אתחיל בהצגת ההצעה.

דב חנין: אני מציע שבתוכניות מן הסוג הזה בישובים הערבים והדרוזים המספר לא יהיה "100 יחידות דיור", כי לא יהיו תוכניות כאלה.

דב חנין: אני מציע שהמספר יהיה "30 יחידות דיור", כדי שזה יהיה מעשי.

כרמל שאמה-הכהן: מי בעד הצעתו של חבר הכנסת דב חנין, שבמקום "100 יחידות דיור" יבוא "30 יחידות דיור"?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לקבוע בהגדרת "תכנית לדיור לאומי בישוב מיעוטים" בסעיף 2 "30 יחידות דיור" במקום "100 יחידות דיור" – מיעוט נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דב חנין: אני מציע להוסיף בסעיף ההגדרות את ההגדרות הבאות: ""דיור בר-השגה" – דיור בהשכרה או במכירה העונה על כל אלה במצורף: (א) דיור ייעודי לזכאים – רק משקי בית שיימצאו זכאים לפי מבחן אמצעים וקריטריונים נוספים יאוכלסו ביחידות שנועדו לדיור בר-השגה; בחינת הזכאות והליך האכלוס יתבצע על-ידי משרד הבינוי והשיכון, כפי שיפורט להלן; (ב) עלות הדיור נמוכה – עלות הדיור נמוכה ממחיר השוק כפי שקבעה אותו הלשכה המרכזית לסטטיסטיקה; עלות דיור בר-השגה בהשכרה יהא שכר דירה חודשי שאינו גבוה מ-25 אחוזים מרמת ההכנסה ברוטו המקסימלית לצורך זכאות" - -

כרמל שאמה-הכהן: חבר הכנסת דב חנין, אתה יכול לקרוא עכשיו את "כיפה אדומה" בתור הגדרה.

כרמל שאמה-הכהן: מה אתה רוצה?

דב חנין: זאת הגדרה עניינית של "דיור בר-השגה".

כרמל שאמה-הכהן: אבל אין צורך.

כרמל שאמה-הכהן: אין שום אזכור בחוק למונח "דיור בר-השגה", בשום סעיף.

כרמל שאמה-הכהן: לשם מה אתה מוסיף הגדרה כאשר אין שום אזכור בשום סעיף?

כרמל שאמה-הכהן: הסעיפים "סגורים".

דב חנין: הסעיפים לא "סגורים".

דב חנין: - - "לצורך זכאות ותוך התחשבות ברמת ההכנסה באזור התוכנית; (ג) שמירה לאורך זמן – הדירה תישאר במאגר של דיור בר-השגה לאורך זמן ואין מדובר בהטבה חד-פעמית למשק בית אחד.

דב חנין: " עמיתי חברי הכנסת, הוויכוח על דיור בר-השגה הוא ויכוח מרכזי בהצעת החוק.

דב חנין: אני קורא לכם להוסיף הגדרה של "דיור בר-השגה" בחוק הזה.

דב חנין: אם לא יהיה כאן דיור בר-השגה יהיה כאן שוב קידום של תוכניות בנייה לטובת עשירים ולא פתרון למי שצריכים פתרונות דיור אמיתיים.

דב חנין: זה המבחן של החוק הזה.

דב חנין: אם לא יהיה דיור בר-השגה – אין כאן שום פתרון חברתי לשום מצוקת דיור.

כרמל שאמה-הכהן: תודה רבה.

כרמל שאמה-הכהן: מי בעד הצעתו של חבר הכנסת דב חנין להוספת הגדרה של "דיור בר-השגה"?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש להוסיף בסעיף 2 הגדרה של "דיור בר-השגה", כפי שהוצג – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

כרמל שאמה-הכהן: לצערי ההצעה נפלה.

שלמה מולה: אני מבקש להסתייג בנושא דיור בר-השגה.

פניה קירשנבאום: לא הגענו לסעיף הרלוונטי.

פניה קירשנבאום: כשנדבר על זה נוכל להתייחס.

דב חנין: אין סעיף כזה, ולא יהיה.

שלמה מולה: בהגדרה "דיור בר-השגה" אנו מבקשים שייכתב כדלקמן: ""דיור בר-השגה" – דיור המיועד למכירה או השכרה במחיר מסובסד לקונה או שוכר, לזוגות צעירים, לסטודנטים ולחסרי דירה".

כרמל שאמה-הכהן: מי בעד ההצעה של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוסיף בסעיף 2 הגדרה של "דיור בר-השגה", כפי שהוצג – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דב חנין: אנחנו מצטרפים להסתייגות.

שלמה מולה: אנחנו מבקשים להוסיף הגדרה של "דיור ציבורי".

שלמה מולה: ""דיור ציבורי" – דירות המנוהלות על-ידי משרד הבינוי והשיכון או גוף מוסמך מטעמו והמושכרות בעלות מסובסדת למי שנמצא זכאי בהתאם לנהלי משרד הבינוי והשיכון".

כרמל שאמה-הכהן: מי בעד ההגדרה שקרא חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוסיף בסעיף 2 הגדרה של "דיור ציבורי", כפי שהוצג – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: אנחנו מבקשים להוסיף הגדרה של "ישוב מיוחד".

שלמה מולה: ""ישוב מיוחד" – ישוב מדורג יותר משנתיים בדירוג 4 ומטה לפי הלשכה המרכזית לסטטיסטיקה מבחינה סוציו-אקונומית, ורוב הקרקעות הניתנות בו לפיתוח הן בבעלות פרטית; בישובים אלה ניתן לקדם תוכנית גם על קרקעות פרטיות".

כרמל שאמה-הכהן: מי בעד ההגדרה שהציע חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוסיף בסעיף 2 הגדרה של "ישוב מיוחד", כפי שהוצג – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

שלמה מולה: אנחנו מבקשים להוסיף הגדרה של "קרקעות פרטיות".

שלמה מולה: ""קרקעות פרטיות" – קרקעות פרטיות אשר מוצעות לבנייה" - - -

כרמל שאמה-הכהן: אין צורך להצביע כי זה חלק מן ההסתייגות הקודמת, אומר היועץ המשפטי.

כרמל שאמה-הכהן: תעבור להגדרה הבאה.

שלמה מולה: תודה.

שלמה מולה: אין לי הצעות נוספות.

יהודה זמרת: בהגדרה "דירות קטנות" נכתב: "דירות ששטחן המותר לבנייה אינו עולה על 75 מ"ר, כולל מרחב דיור מוגן".

יהודה זמרת: אנחנו רוצים לומר: "לרבות ממ"ד", כדי שלא יעשו: 75 מ"ר 9 מ"ר.

יהודה זמרת: הממ"ד ייכלל בפנים.

דב חנין: צריך לכתוב: "ובכלל זה ממ"ד".

כרמל שאמה-הכהן: זה כבר ניסוח של הייעוץ המשפטי של הוועדה.

כרמל שאמה-הכהן: מי בעד סעיף ההגדרות, כולל התיקונים שהוכנסו?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 2, עם התיקונים שהוקראו – רוב נגד – 3 נמנעים – אין הסעיף נתקבל.

כרמל שאמה-הכהן: סעיף 2 נתקבל.

פניה קירשנבאום: חבר הכנסת חנין, אתה נגד דיור בר-השגה?

פניה קירשנבאום: אתה נגד דירות לזוגות צעירים?

דב חנין: אין דיור בר-השגה בחוק.

פניה קירשנבאום: זה בדיוק הסעיף.

כרמל שאמה-הכהן: חבר הכנסת דב חנין, אתה לא מפסיק להפריע לניהול הדיון.

דב חנין: אין דיור בר-השגה בחוק.

פניה קירשנבאום: תגדיר מה זה "דיור בר-השגה".

דב חנין: הצעתי הגדרה ל"דיור בר-השגה", אבל הקואליציה לא רוצה לקדם דיור בר-השגה.

כרמל שאמה-הכהן: אנחנו עוברים לשם החוק.

דב חנין: אדוני היושב-ראש, נימקתי את הדברים בהרחבה.

דב חנין: החוק הזה הוא לא חוק של האצת בנייה.

דב חנין: אני מציע ששם החוק יהיה "פירוק מערכת התכנון מבלי להאיץ את הבנייה".

דב חנין: הרי אמרתם שבמשך שלוש שנים וחצי לא צריך לעשות כלום.

כרמל שאמה-הכהן: מי בעד הצעתו החשובה של חבר הכנסת דב חנין לשנות את שם החוק?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דב חנין וסיעת חד"ש לשינוי שם החוק, כפי שהוצג – 3 נגד – 6 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

דורון אביטל: אני מציע ששם החוק יהיה "חוק המעקף הממשלתי העצמי".

שלמה מולה: זאת הצעה של כל סיעת קדימה.

כרמל שאמה-הכהן: מי בעד הצעתו של חבר הכנסת דורון אביטל לשינוי שם החוק ל"חוק המעקף הממשלתי העצמי"?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ דורון אביטל וסיעת קדימה לשינוי שם החוק, כפי שהוצג – 3 נגד – רוב נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

כרמל שאמה-הכהן: נצביע כעת על שם החוק.

איריס פרנקל-כהן: אני מציעה: "חוק להאצת הליכי תכנון ובנייה לבנייה למגורים (הוראת שעה)".

אברהם מיכאלי: זה לא מה שכתוב בכותרת.

אברהם מיכאלי: בכותרת כתוב "שינוי בהליכי תכנון להאצת בנייה".

אברהם מיכאלי: היא מציעה כאן שֵם אחר.

כרמל שאמה-הכהן: לא שמעתי מישהו שהתנגד.

איריס פרנקל-כהן: בכותרת כתוב: "להאצת הבנייה".

איריס פרנקל-כהן: מה שאנו עושים בחוק הוא לא האצת הבנייה אלא האצת הליכי התכנון.

אברהם מיכאלי: אני רוצה להצביע על הצעת הממשלה.

כרמל שאמה-הכהן: הממשלה לא התנגדה לתיקון השם.

שלמה מולה: יש לי הסתייגות לשם החוק.

שלמה מולה: אני מציע שהשם יהיה: "חוק הליכי תכנון ובנייה להאצת הבנייה למגורים ללא דיור בר-השגה".

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה לשינוי שם החוק, כפי שהוצג – 3 נגד – 6 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

כרמל שאמה-הכהן: מי בעד השם המקורי של החוק, כפי שהוצג בהצעת הממשלה?

כרמל שאמה-הכהן: מי נגד?

כרמל שאמה-הכהן: הצבעה בעד שם החוק – 7 נגד – 3 נמנעים – אין שם החוק נתקבל.

כרמל שאמה-הכהן: שם החוק נתקבל.

נסים זאב: אני מבקש לרשום לי הסתייגות לשם החוק, לצורך דיבור, שיירשם "בנייה ותכנון" ולא "תכנון ובנייה", כי אנחנו קודם כול בונים ואחר-כך מתכננים.

פניה קירשנבאום: כבוד היושב-ראש, אני מבקשת לשמוע שוב את הסעיף בעניין המיעוטים.

כרמל שאמה-הכהן: אנחנו מצביעים על הבקשה שלי לדיון מחדש בסעיף 11.

כרמל שאמה-הכהן: מי בעד הרביזיה?

כרמל שאמה-הכהן: מי נגד?

כרמל שאמה-הכהן: הצבעה בעד בקשה לדיון מחדש בסעיף 11 – רוב נגד – אין נמנעים – אין הבקשה נתקבלה.

כרמל שאמה-הכהן: הבקשה לדיון מחדש בסעיף 11 נתקבלה.

איריס פרנקל-כהן: לאחר המילים "היועצים המקצועיים של הוועדה" יתווסף: "כאמור בפסקאות (3)-(8) בסעיף 7".

איריס פרנקל-כהן: הסעיף עוסק ביועצים המקצועיים של הוועדה.

איריס פרנקל-כהן: אחד היועצים הוא היועץ המשפטי, וסעיף 11 מחייב אותם לתת חוות דעת בתוך פרק זמן מסוים.

איריס פרנקל-כהן: לא הגיוני שהייעוץ המשפטי יינתן רק 21 ימים אחרי קליטת התוכנית.

איריס פרנקל-כהן: יועץ משפטי צריך לתת את חוות דעתו כל הזמן.

איריס פרנקל-כהן: לכן לא היה הגיוני לכרוך את כולם ביחד.

כרמל שאמה-הכהן: מי בעד השינוי שהציעה היועצת המשפטית של הוועדה?

כרמל שאמה-הכהן: מי נגד?

כרמל שאמה-הכהן: הצבעה בעד הצעה לתיקון סעיף 11, כפי שהציעה עו"ד איריס פרנקל-כהן – רוב נגד – אין נמנעים – אין ההצעה נתקבלה.

כרמל שאמה-הכהן: ההצעה נתקבלה פה אחד.

כרמל שאמה-הכהן: הסעיף אושר עם השינוי שהציגה היועצת המשפטית של הוועדה.

כרמל שאמה-הכהן: אני מעלה בקשה לדיון מחדש בסעיף 12.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד בקשה לדיון מחדש בסעיף 12 – רוב נגד – אין נמנעים – אין הבקשה נתקבלה.

כרמל שאמה-הכהן: אין מתנגדים.

כרמל שאמה-הכהן: הבקשה לדיון מחדש בסעיף 12 נתקבלה.

שירה ברנד: מכיוון שהכנסנו שינויים שונים בסעיפי ההגדרות ובסעיפי הוראות התוכנית, אנחנו מבקשים לתקן את פסקה 12(א)(1) כדלקמן: "עיקרי התוכנית, הוראותיה והתאמתה להוראות החוק".

איריס פרנקל-כהן: כלומר, לא לכרוך את זה במטרות.

שירה ברנד: נכון, כי נכנס סעיף ההוראות.

שירה ברנד: נושא הדירות להשכרה נמצא בעיקר בסעיף ההוראות.

שירה ברנד: לכן אנחנו מדברים על "עיקרי התוכנית, הוראותיה והתאמתה להוראות החוק".

שלמה מולה: אדוני היושב-ראש, יש לי הסתייגות בעניין זה.

דב חנין: אני מציע הצעה אחרת.

דב חנין: אני מציע שהנוסח של פסקה 12(א)(1) יהיה כדלקמן: "עיקרי התוכנית, לרבות אומדן צורכי ציבור בשטח התוכנית והסביבה העלולה להיות מושפעת מן התוכנית; אומדן צורכי הציבור יתייחס, בין היתר, ליחס בין מחירי הדיור להכנסה הממוצעת באזור, אחוז הדירות להשכרה ומיקומן" – זה בתשובה להערתך, אדוני היושב-ראש – "תמהיל גודל הדירות הקיים באזורים השונים, מקבלי סיוע בשכר דירה ודיור ציבורי, המלצות לגבי הכמות הנדרשת לדיור בר-השגה, דיור ציבורי, דיור לאוכלוסיות עם צרכים ייחודיים, גודל הדירות הנדרש והיחס בין דיור בר-השגה לשכירה ולרכישה".

דב חנין: אני מציע להוסיף עוד פסקה, לפיה "התוכנית תצטרך לכלול את השטחים המיועדים למבני ציבור, לשטחים ציבוריים פתוחים, לתשתיות, לתחבורה ולחניה הנדרשים לצורך התוכנית המוצעת וקיומם בתחומה של התוכנית ובסביבתה הקרובה באופן ובכמות הנותנים מענה לצרכים הנובעים מן התוכנית".

דב חנין: בסיפה אני מציע להוסיף: "לצורך סעיף זה, "סביבתה" – לא רק הסביבה הקרובה אלא סביבה בכלל שעלולה להיות מושפעת מן התוכנית, ובנוסף הצגת שטחי הציבור תהיה בהשוואה לנדרש, על-פי תדריך קרקע להקצאת צורכי ציבור שאושר בהחלטת ממשלה מיום 28 בינואר 2011".

שלמה מולה: קדימה מצטרפת להסתייגות.

כרמל שאמה-הכהן: מי בעד ההצעה של חבר הכנסת דב חנין?

כרמל שאמה-הכהן: מי נגד?

כרמל שאמה-הכהן: הצבעה בעד הצעות חה"כ דב חנין וסיעת חד"ש לשינוי סעיף קטן 12(א), כפי שהוצגו – 3 נגד – 6 נמנעים – אין ההצעות לא נתקבלו.

כרמל שאמה-הכהן: ההצעות לא נתקבלו ויועברו כהסתייגויות למליאה.

שלמה מולה: אנחנו מבקשים להוסיף את סעיף קטן 12(ה), כדלקמן: "חוות דעת המתכנן והיועצים יפורסמו באתר של משרד הפנים ומשרד ראש הממשלה שבועיים לפני דיון הוועדה".

כרמל שאמה-הכהן: מי בעד הצעתו של חבר הכנסת מולה?

כרמל שאמה-הכהן: מי נגד?

כרמל שאמה-הכהן: הצבעה בעד הצעת חה"כ שלמה מולה וסיעת קדימה להוספת סעיף קטן 12(ה), כפי שהוצג – 3 נגד – 7 נמנעים – אין ההצעה לא נתקבלה.

כרמל שאמה-הכהן: ההצעה לא נתקבלה ותועבר כהסתייגות למליאה.

כרמל שאמה-הכהן: מי בעד סעיף 12, עם השינוי שהוצג בו?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 12, עם התיקון כפי שהוצג – 7 נגד – 3 נמנעים – אין הסעיף נתקבל.

כרמל שאמה-הכהן: סעיף 12 נתקבל.

כרמל שאמה-הכהן: נצביע על בקשה לדיון מחדש בסעיף 33.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: הצבעה בעד בקשה לדיון מחדש בסעיף 33 – רוב נגד – מיעוט נמנעים – אין הבקשה נתקבלה.

כרמל שאמה-הכהן: הבקשה לדיון מחדש בסעיף 33 נתקבלה.

כרמל שאמה-הכהן: השינוי שאנחנו מבקשים להכניס, לאור בקשתו של חבר הכנסת דב חנין שכל כך דאג לשר הפנים, שהאחריות תהיה גם של ראש הממשלה וגם של שר הפנים והם יהיו ממונים על ביצוע חוק זה, והם יהיו רשאים להתקין תקנות בכל הנוגע לביצוע החוק.

נסים זאב: עד כדי כך אתה מתעלם ממני?

נסים זאב: כאשר נכנסתי על מה דיברתי?

כרמל שאמה-הכהן: חבר הכנסת נסים זאב, ברור שזה ממך.

כרמל שאמה-הכהן: לא הבנת.

כרמל שאמה-הכהן: "ראש הממשלה ושר הפנים ממונים על ביצוע חוק זה והם רשאים להתקין תקנות בכל הנוגע לביצועו".

כרמל שאמה-הכהן: מחקו כאן את "באישור הוועדה המשותפת של ועדת הפנים והגנת הסביבה וועדת הכלכלה של הכנסת"?

איריס פרנקל-כהן: כך רצתה הממשלה.

איריס פרנקל-כהן: אני סבורה שאין זה נכון.

איריס פרנקל-כהן: צריך להשאיר את זה.

יהודה זמרת: כל עוד לא יהיו תקנות.

יהודה זמרת: יש הרבה תקנות על-פי חוק התכנון והבנייה.

יהודה זמרת: אנחנו מנסים לייעל את ההליכים.

כרמל שאמה-הכהן: אתה כותב תקנות?

יהודה זמרת: פרט לתקנות מסוימות שמתייחסות לתשתית שצריך לכתוב אותן - - -

כרמל שאמה-הכהן: אני לא מבין מה הבעיה.

כרמל שאמה-הכהן: אני רוצה להבין למה זה מעכב.

כרמל שאמה-הכהן: כדי להביא תקנות לאישור אתה צריך לכתוב אותן, לנסח אותן.

כרמל שאמה-הכהן: מרגע שניסחת אני מבטיח לך שתוך שבוע הן יאושרו.

כרמל שאמה-הכהן: אם תוך שבוע הוועדה לא תדון בתקנות המוצעות, הן יאושרו אוטומטית.

כרמל שאמה-הכהן: בסדר?

כרמל שאמה-הכהן: אני מתחייב לפרוטוקול כיושב-ראש הוועדה להעמיד לדיון את התקנות בשבוע שהן יוגשו, אלא אם כן תעביר אותן ביום רביעי או חמישי.

כרמל שאמה-הכהן: האמן לי, אני רוצה לפחות כמוך, או אפילו יותר ממך, שהחוק הזה יתקדם.

גבי גולן: הוספנו את שר הפנים לפי הצעת רוב חברי הוועדה.

גבי גולן: עכשיו להוסיף עוד הליך – זה גם ראש הממשלה וגם שר הפנים, וההליך הזה אורך זמן רב עד שמסכימים להגיש יחד, ואחר-כך שוב לקיים דיון בוועדה ולהגיע לסיכום בין שלושה מוסדות – זה כמעט בלתי אפשרי.

דב חנין: לא צריך להגיע לסיכום.

דב חנין: הדיון בכנסת יהיה קצר.

כרמל שאמה-הכהן: אני לא מבין מדוע זה מעכב, כי כל מה שמתווסף כאן הוא דיון באחת מוועדות הכנסת שתאשר את התקנות.

כרמל שאמה-הכהן: מאחר ואנחנו קובעים כאן איזו ועדה תקיים את הדיון, ואני מתחייב שהדיון לא יעוכב ויתנהל באופן מהיר – אתה רואה, הוועדה אתכם בעניין הזה, הוועדה להוטה שהתהליכים יואצו, אבל עלינו להשאיר מינימום של פיקוח פרלמנטרי.

שירה ברנד: היום תקנות התכנון והבנייה ברובן לא מגיעות לכנסת.

שירה ברנד: אלה תקנות טכניות שעוסקות בנושאים טכניים.

נסים זאב: מי צריך את אישור הוועדה?

נסים זאב: ממתי מביאים תוכניות לוועדה?

נסים זאב: אנחנו לא ועדת תכנון ערים.

נסים זאב: זה בדיוק כפי שרוצים להקים ועדה פרלמנטרית לחקור את השמאלנים.

דב חנין: זה לא התוכניות אלא התקנות.

יהודה זמרת: אבל התקנות ברובן עוסקות בנושאים טכניים: תנאי סף, קליטה, יציאה.

יהודה זמרת: התקנות טכניות.

יהודה זמרת: הנושאים המהותיים נחקקו בחוק.

נסים זאב: זה באמת לא הגיוני.

נסים זאב: תשאירו את זה במשרד הפנים, תנו לשר הפנים "לשבור את הראש" על התקנות.

פניה קירשנבאום: כבוד היושב-ראש, אף פעם לא הובאו תקנות התכנון והבנייה לוועדה.

פניה קירשנבאום: תמיד מציעים משרדי הממשלה ואנחנו מקבלים את התקנות כפי שהן, בייחוד בכל הקשור לתוכניות.

פניה קירשנבאום: אני סבורה שאנחנו לא צריכים את זה.

כרמל שאמה-הכהן: אם חברי הכנסת לא רוצים לדון בתקנות, לא אכפה עליהם.

דב חנין: אנחנו רוצים לדון בזה.

כרמל שאמה-הכהן: אם חברי הכנסת לא רוצים לפקח, לא אכפה את זה עליהם.

דב חנין: אנחנו רוצים לפקח.

כרמל שאמה-הכהן: נצביע על סעיף 33 כפי שהוקרא, ללא צורך באישור ועדה מוועדות הכנסת, בתוספת שהשרים האחראים על חוק זה ידווחו לוועדה המשותפת אחת ל-4 חודשים החל מיום פרסומו של חוק זה על ההתקדמות ביישומו.

כרמל שאמה-הכהן: מי בעד? מי נגד?

כרמל שאמה-הכהן: הצבעה בעד סעיף 33 המתוקן, כפי שהוצג – רוב נגד – 3 נמנעים – אין הסעיף נתקבל.

כרמל שאמה-הכהן: סעיף 33 נתקבל.

דב חנין: אני מברך על כך שבכל זאת נכנס שר הפנים, ביום האחרון, ברגע האחרון ...

נסים זאב: ממש "הצלת" את כבודו ...

כרמל שאמה-הכהן: נקרא את הנוסח של סעיף 35.

דב חנין: אני מבקש להציג הסתייגויות.

כרמל שאמה-הכהן: כבר הצבענו על ההסתייגויות.

נסים זאב: אני מבקש הסתייגות לשם דיבור, להאריך את זה בעוד 18 חודשים.

כרמית יוליס: אנחנו מתנגדים מאוד לתוספת הזאת.

כרמית יוליס: החלטת הממשלה והחלטת ועדת השרים לענייני חקיקה התייחסה לתקופה קצובה של 18 חודשים.

כרמית יוליס: ההליכים בעניין הרפורמה בתכנון ובנייה מתקדמים מאוד ואנחנו לא מעוניינים להאריך את זה לתקופות נוספות.

איריס פרנקל-כהן: אני חוזרת על ההערה שלי מן הדיון הקודם בעניין הזה.

איריס פרנקל-כהן: למעשה מדובר כאן בחוק שמשלם מחיר כלשהו, מוותר על חלק מהליכי התכנון, ויש לו גם משמעויות קנייניות שנותנות איזו עדיפות לתכנון על מקרקעי ישראל ולא על קרקעות אחרות.

איריס פרנקל-כהן: לכן אני סבורה שכאשר הממשלה והגורמים המקצועיים שמשרתים אותה קבעו ש-18 חודשים הם התקופה הנכונה כדי לתת מענה למצב החירום, אין צורך ואין שום נחיצות להאריך את זה לתקופה נוספת.

נסים זאב: נדבר בעוד 18 חודשים ותגידי לי כמה זה התקדם.

נסים זאב: מה שנראה היום חירום, בעוד 18 חודשים יהיה דאבל-חירום.

כרמל שאמה-הכהן: חבר הכנסת נסים זאב, אני קורא אותך לסדר פעם שנייה.

כרמל שאמה-הכהן: מי בעד הסעיף כפי שהוצג?

כרמל שאמה-הכהן: מי נגד?

כרמל שאמה-הכהן: הצבעה בעד סעיף 35, כפי שהוקרא – רוב נגד – 3 נמנעים – אין הסעיף נתקבל.

כרמל שאמה-הכהן: סעיף 35 נתקבל.

כרמל שאמה-הכהן: באשר לסעיף שביקש חבר הכנסת חמד עמאר להוסיף לגבי ישובים המיעוטים.

כרמל שאמה-הכהן: הודעה אישית של הייעוץ המשפטי, בבקשה.

תומר רוזנר: לבקשת חבר הכנסת עמאר, אני מבקש להבהיר שהדברים שנאמרו קודם על-ידי היועצת המשפטית, לגבי היוזמה לתיקון החוק באופן שיכלול את ישובי הדרוזים, נפלה בהם שגגה, מתוך שכחה של רגע.

תומר רוזנר: חבר הכנסת עמאר עמד מאחורי היוזמה הזאת.

שלמה מולה: אדוני, אני מבקש להגיש רביזיה לצורך נימוק הסתייגויות, כי אנחנו הגשנו את ההסתייגויות בזמן.

שלמה מולה: אני מבקש רביזיה על סעיפים 9, 10, 14, 19 ו-22 כדי שאוכל לנמק את הצעותינו.

זאב אלקין: אם כך, אני מבקש רביזיה על סעיף 2.

כרמל שאמה-הכהן: יש רביזיה על כל הסעיפים.

אברהם מיכאלי: מתי ההצבעה?

כרמל שאמה-הכהן: נפרסם לעוד חצי שעה.

כרמל שאמה-הכהן: נא לפרסם סדר יום לשעה 14:20, הצעות לרביזיה על כל הסעיפים שצוינו.

כרמל שאמה-הכהן: (הישיבה נפסקה ב-13:45 ונתחדשה ב-13:48)

כרמל שאמה-הכהן: אני מחדש את הישיבה.

כרמל שאמה-הכהן: בשגגה השמטנו את סעיף התוספת.

כרמל שאמה-הכהן: אנחנו מצביעים על התוספת שמגדירה את האיגודים ואת הארגונים המקצועיים בתחומי התכנון והבנייה, והכול בהנחיית היועץ המשפטי של הוועדה.

כרמל שאמה-הכהן: אין צורך לקרוא את התוספת.

ערן ניצן: אנחנו מבקשים להוסיף את איגוד הקבלנים והבונים לתוספת.

איריס פרנקל-כהן: זה כל-כך לא קשור.

כרמל שאמה-הכהן: אנשי הייעוץ המשפטי טוענים שאתה לא יכול להציג עכשיו הצעה כי אתה לא חבר כנסת.

כרמל שאמה-הכהן: מי בעד אישור התוספת?

כרמל שאמה-הכהן: מי נגד?

כרמל שאמה-הכהן: הצבעה בעד התוספת לחוק – 5 נגד – אין נמנעים – אין התוספת נתקבלה.

כרמל שאמה-הכהן: התוספת נתקבלה.

כרמל שאמה-הכהן: עכשיו סופית השלמנו את חקיקת החוק מאחר ונמשכו כל הבקשות לדיון מחדש.

תומר רוזנר: רק הערה טכנית לממשלה שביקשה להגיש הסתייגות.

תומר רוזנר: נצטרך לקבל את המכתבים החתומים בידי השרים, על מנת שתוכלו להגיש הסתייגות, עד ליום חמישי בשעה 10 בבוקר.

כרמל שאמה-הכהן: שיהיה בשעה טובה לכל אזרחי ישראל.

כרמל שאמה-הכהן: הבאנו בשורה שאולי לא כל האזרחים מבינים את המשמעות שלה ואת גודלה, אבל אני בטוח שבתוך זמן קצר יתחילו להרגיש אותה, במובן החיובי.

כרמל שאמה-הכהן: תודה רבה.

כרמל שאמה-הכהן: הישיבה נעולה.